
K naslovnoj slici ovoga broja 

Jagoda I rufjelka. - Prigodom sedamdeset i pete godišnjice života 

(Relijef Izradila Mila Vod) 

Prije sedamdeset i pet godina — baš ovih dana tu. Po tim je zbirkama pripovijesti Truhelka po- 
(5. veljače) rodila se u Osijeku vrijedna hrvatska stala s jedne strane eminentna pjesnikinja mla- 
spisateljica Jagoda Truhelka. Svojim se knjiže- denstva, a s druge strane pjesnikinja svog rod- 
vnim radom ona visoko uzdigla u redovima nog grada Osijeka; ni u jednoj ni u drugoj 
hrvatskih književnica te je možemo bez svakog građi do danas je nijedan hrvatski književnik 
okolišanja nazvati jednom od prvakinja hrvat- nije nadmašio. 

ske literature. Tri romana, koja je Truhelka pored spomenu- 

li Osijeku je provela prvo razdoblje svoga ži- tih pripovijesti napisala, (»Vojača«, »Otac« i 
vota, doživjela prve djetinje radosti i žalosti, »Zlatko«) prelaze sa svojom radnjom i intere 
prve nade i razočaranja — u intimnom krugu som na drugi ambijenat i na druge motive, a 
svoje obitelji, svojih znanaca i u dodiru s tipi- tome su doprinijeli njezin boravak u Bosni i da- 
čnim licima svoga rodnog grada. Te prve doj- nas u Zagrebu. S tima svojim romanima i pri- 
move, koji su redovito kod svakoga čovjeka naj- povijestima kao i novijom suradnjom u hrvat- 
jači i kojih se s nekom nostalgijom i radošću skim publikacijama, koja se nadograđuje na 
sjećamo i onda, kad su u toku zbivanja imali ostala njezina književna djela (kao i s knjigom 
težak i bolan karakter, ponijela je sa sobom »U carstvu duše«) podigla je Jagoda Truhelka ' 
u život kao najmiliju baštinu i oni su poslužili sebi trajan spomenik u hrvatskom kulturnom 1 
za glavnu osnovicu njezinog umjetničkog stva- stvaranju. . 

ran ja. No temeljna jezgra toga životnog raz- U našoj je »Obitelji« Jagoda Truhelka štam- ■ 
dobi ja ispunjena je radošću i nestašlukom, naiv- pala više svojih književnih radnja, a sretni smo, , 
nošću i snovima, neprestanom akcijom i pothva- da možemo sada prigodom njezinog jubileja iz- 
tima, a to i jest nutarnje pokretalo ponajvažni- nijeti pred naše 'čitatelje najnoviji njezin ro- 1 
jih njezinih književnih djela. »Zlatni danci«, man »Vječna zaručnica«. Taj roman je dokaz i 
» Bogorodičine trešnje «, »Dusi domaćeg ognji- još uvijek svježe i snažne stvaralačke moći na- \ 
šta « i » Palčićev kraljevski let « obrađuju baš te še odlične suradnice, a mi joj želimo, da je i 
momente iz prvog razdoblja njezina života u dragi Bog još dugo poživi i da nam iznese još 1 
rodnome Osijeku, sačinjavaju jedinstvo mjesta, mnogo i mnogo lijepih stvari, dobrih lica i ple- 
v remena i osoba, iznose začarani krug djetinj- menitih zgoda iz bogate riznice svoga srca, svoje 1 
stva među realnim licima i u stvarnom ambijen- mašte i svoga uma. L. P. ' 


Za slobodne časove 

Kako ćete napraviti papuče ? 

kazuje si. A. Onda spojimo krajeve gornjeg 
dijela, te sašijemo rub gornjeg dijela na pot- 
plat (si. B). Kod toga morate paziti, da papuču 
sastavljate na krivoj strani, tako da šavovi do- 
đu unutra, a kod podstave se postupa obratno. 
Sada izrežemo od kartona potplate, obložimo 
ih tankim vunenim štofom (si. C) i uložimo u 
papuče si D. Izrežemo kose trakove od štofa, 
s kojima ćemo obrubiti izvana papuče. Šivamo 
ih tako, da odmah pričvrstimo s njima i karton, 
koji smo u papuče stavili. Od ostataka štofa 
možemo napraviti još jedne debele potplate, 
koje prošijemo čvrstim koncem (si. E). Ovi pot- 
plati nisu niti toliko potrebni, jer smo već u pa- 
puče stavili jedne čvrste od kartona. No zimi, 
kada je hladno, moraju papuče biti tople, pa 
ćemo te debele potplate prišiti s donje strane na 
papuče (si. F). 

Vješta će se domaćica znati pobrinuti za što 
ljepši oblik i izgled papuče, prema ličnom uku-. 
su i’ nahođenju. Z. 


Pretražite jednom svoje ormare i sigurno ćete 
naći kakvih ostataka štofastih haljina, raznih 
komadića štofa i komadića lanenog platna. Si- 
gurno ćete naći i kakav komad ruha, koji više 
ne namjeravate nositi. Zašto da se to baci ili da 
leži neiskorišćeno u ormaru? Sve to možete 
upotrijebiti u različne svrhe, a mi ćemo vam ovdje 
pokazati, kako iz toga možete napraviti lijepe 
i praktične kućne papuče. 

Ovdje se nalazi slika, koja nam jasno govo- 
ri, kako se papuče mogu napraviti. 

Najprije ćemo izrezati gornji dio papuče i 
potplat iz debelog štofa i iz platna, kako po- 

Emil Caszomski 

Uz pedesetu godišnjicu kulturnog rada 


Kako su polja: Ninsko, So- 
lunsko, Kninsko, Duvanjsko . . . 
kolijevka države Hrvatske, 
tako je zaklonište naj- 
svjesnijih čuvara hrvatstva i ka- 
toličanstva, kroz poznije teške 
vjekove, ono tlo, kojim protiču 
rijeke Kupa i Korana, podno 
Zagrebačke gore, Plešivice i 
krša naše Like i Bosne. 

Stotine starih kula i gradina, 
ili njihovih ruševina, te kamenih 
humaka. koje narod još naziva 
»gradine«, nukaju i gone da čo- 
vjek ovdje razmišlja o prošlo- 
sti i da traga za povijesnim 
spomenicima i starinama. 

I upravo ovdje u staroj gra- 
dini Brlogu na Kupi, rodio se 
(1. IV. 1868.) potomak plemićke 
obitelji, po prezimenu pl. L a- 
s z o w s k i, muške loze po- 
ljačke, ali po materinom mli- 
jeku i krvi, te po svemu svoje- 
mu radu predani istraživač hr- 
vatske povijesti i čuvar hrvatskih 
starina, dakle rodoljub na djelu. 

Roditelji su sina Emilija po- 
slali u svijet, da izuči za liječnika 
— ali on je bio suviše zaoku- 
pljen i vezan uz svoje tlo puno 
povijesnih spomenika, pa već 
kao sveučilištarac počne istraži- 
vati i pisati o svom Brlogu i Rib- 
niku, Lipovcu i Modrušu. I umje- 
sto medicine, on se daje svom 
dušom na studij povijesti. (Prvi 
takov rad tiskan je 10. II. 1889.). 

Naš znani povjesničar Vjeko- 
slav K 1 a i ć proglasio je Emilija 
pl. Laszovvskoga najbo- 
ljim čitačem starih po- 
vijesnih listina. Nije ni 
čudo, kad je on već od djetinj- 
stva u kući s ocem i majkom go- 
vorio latinski, a kao dječak či- 


tao stare povelje i zapise gospo- 
dara roditeljskoga grada Brloga 
i mnogih susjednih gradova. Či- 
tanje tih starih papira bila je 
njedova najveća radost i gotova 
strast. 



EMIL LASZOWSKI 


Još i ne svršivši sveučilišta, 
njemu uspijeva, da uđe u Ze- 
maljski arkiv Hrvatske, 
Slavonije i Dalmacije i tu ostaje 
on u službi svega svoga života. 
Laszovvski je upravo prvi naš 
arhivar-stručnjak. On je svojim 
rukama sredio čitav ogromni 
skup starih spisa Zemaljskog 
arhiva i preselio ih u današnju 
zgradu na Mažuranićevom trgu 
u Zagrebu. A uređivao je tako- 
đer i proučavao gotovo sve osta- 
le arhive županijske i crkvene u 
Banovini, pa i onaj grada Za- 
greba. A tragao je i po arhivi- 
ma u Beču, Budimpešti, Pragu, 
Brnu, Innsbruku i drugdje. Sto- 


odličnoga Hrvata 

napisao Dr Veiimir Deželić, sin 

tine je članaka i studija napisao 
o onom, što je pronašao pri 
svom mučnom poslu. On je iz 
praha, tmine i zaboravi na da- 
nje svijetlo iznio bezbrojne do- 
kumente hrvatske prošlosti. I ne 
samo kao stručni pisac, on radi 
neumorno da također populari- 
zira dične spomenike hrvatske 
prošlosti; da ih oživi, da ih uci- 
jepi u svijest najširih slojeva 
naroda. 

Poznato društvo »Braće hr- 
vatskoga zmaja« njegovo je 
djelo. On mu je osnivač, prvi i 
najmarljiviji radnik, koji daje 
zasebno obilježje rada tome dru- 
štvu, da upozorava, da čuva i 
da nas uči ponositi se našom 
starinom. »Neka naše rodolju- 
blje ne bude apstraktno — ne- 
go stvarno vezano: uz hrvatsku 
grudu; uz rodne domove naših 
kulturnih velikana; uz mjesta, 
gdje se zbio koji važni događaj; 
uz predmete i rukopise naših vo- 
đa, radnika i rodoljuba . . .« 

Taj mučni, sitni, praktični rad 
Emilija pl. Laszowskoga učinio 
ga je poznatim posvuda, gdje 
žive Hrvati. Uz obilni književno- 
naučenjački i publicistički rad 
(taj nam je nemoguće ovdje 
navoditi) ovo njegovo upozo- 
rivanje na drage naše starine; 
ovo popularizovanje i čuvanje 
povijesnih uspomena; ovo oživ- 
ljavanje i konkretizovanje svega, 
čime treba da se ponosimo — 
to je sigurno najveća zasluga 
našeg jubilarca. Tu je on bio 
prvi i zato je zaslužio časni na- 
slov: 

Čuvar hrvatskih starina. 

Humoreska 


Napisao Kare / Čapek 


Slučaj s djetetom 


Veliki češki pisac Karei Čapek, poznat 
i u hrvatskoj literaturi i kazalištu po nekim 
prijevodima brojnih njegovih djela, umro 
je na Badnjak 1938. navršivši 48 godina ži- 
vota. Bio je masarykovac, ali je na smrti 
zaželio, da bude kršćanski pokopan. Daje- 
mo ovdje za ogled njegove umjetnosti iz 
zbirke »Pripovijetke iz drugoga džepa« dra- 
žesnu pripovijetku, koja pokazuje Čape- 
kovu silnu vještinu, da se uživi u radosti 
i tuge običnih ljudi. 

»Kad se ovdje već govori o komesaru Barto- 
šku,« reče gospodin Kratochvil, »onda se sjećam 
jednoga slučaja, koji također nije došao u jav- 
nost: to je onaj slučaj s djetetom. Tako jed- 
nom dotrči na komesarijat k tomu Bartošku ne- 
kakva mlada gospođa, žena jednoga savjetnika 
od državnih imanja, nekakvoga gospodina Lan- 
de, ljuto plačući, da nije mogla ni disati od je- 
canja. Onome Bartošku bilo je žao, premda je 
imala otečen nos i bila je sva pjegava od toga 
gorkoga plača, i mirio ju je, koliko je to već 
sposoban onakav stari neženja i k tomu još po- 
licista. 

»Ali za pet ran Božjih, mlada gospica,« odgo- 
vorio joj je, »ta prestanite već, ne će vam on 
glavu otrgnuti, ispavat će se, pa će opet biti 
dobro: a ako pravi odviše velike skandale, onda 
će s vama ići eno Hochman, pa će mu dati dvije 
tri po glavi: ali vi, gospa, ne smijete svome mu- 
žu davati razloga da bude ljubomoran; no eto, 
to je sve.« 

Naime da znate, takvim načinom na policiji 
izravnavaju veći dio tih familijarnih tragedija. 

Ali ona gospođa samo je zanijekala glavom 
i plakala je, da je bilo grozno gledati. 

»Ma, zeca vam,« pokuša gospodin Bartošek 
u druge diple, »dakle on vam je pobjegao, je li? 
Slušajte, pa on će se opet vratiti, onaj lopov 
lopovski: baš vam je vrijedan, ugursuz, da se 
radi njega toliko uzrujavate!« 

»Go-gospodine,« zacvili ona mlada gospica, 
»pa meni su na ulici ukrali dijete!« 

»Ma idite,« reče gospodin komesar nepovjer- 
ljivo, »što bi radili s djetetom? Možda je samo 
nekamo zatrčalo.« 

»Nije zatrčalo,« jecala je ona nesretna mami- 
ca, »pa Ružica ima istom tri mjeseca!« 

»Aha,« reče gospodin Bartošek, koji nije imao 
ni pojma, kad takvo dijete počinje hodati. »A 
kako su vam to, molim vas, mogli ukrasti?« 

Malo po malo je iz nje izvukao, kad je unapri- 
jed prisegao svim prisegama, da će on to dijete 
sigurno naći, da je umiri. Dakle bilo je ovako: 
Gospodin Landa je baš putovao službeno po 
državnim imanjima, a gospođa Landova htjela 
je izvesti Ružici lijep ubruščić oko vrata: i dok 
je u končanoj trgovini birala svilu za taj ubru- 
ščić, ostavila je kolica s Ružicom vani: kad je iza- 
šla van, nema ni Ružice ni kolica. To je bilo 
sve, što je za dobre pol ure mogao od te upla- 
kane mamice doznati. 

»No dakle, gospođo Landova,« reče konačno 
komesar Bartošek, »ne će biti tako zlo: gledajte, 


pa tko bi ukrao dijete? Prije će netko kakvo fa- 
kinče ovdje ondje odložiti, takav sam slučaj već, 
mislim, imao. Ja mislim, da takvo derište nema 
nikakve vrijednosti, to se većim dijelom ne da 
prodati ni založiti; ali kolica imaju vrijednost. I 
perinice — bile su i perinice, zar ne? — imaju 
također vrijednost: takvu stvar već vrijedi ukra- 
sti. Ja mislim, da je netko ukrao samo kolica i 
one perinice: rekao bih, da je to bila ženska, jer 
muškarac s kolicima bio bi možda odviše napa- 
dan. No pa ta ženska će to dijete opet negdje 
baciti,« reče Bartošek umirljivo. »Molim vas, što 
bi s njim radila? Ja mislim, da ćemo vam to si- 
savče još danas donijeti, kad se negdje nađe.« 

»Ali kad će Ružica biti tako gladna,« naricala 
je mlada mati, »ona je već sada trebala piti 
mlijeka!« 

»Mi ćemo je napojiti,« obećavao je komesar, 
»samo sad idite kući.« 1 pozove jednoga polici- 
stu u civilu, da tu gospođu otprati kući. 

Popodne pozvoni sam komesar kod one mlade 
gospođe. 

' »Dakle, gospođo Landova,« javi, »kolica bi- 
smo već imali: sad nam fali samo ono dijete. Onu 
kočijicu našli smo praznu u veži jedne kuće, gdje 
djece i nema. Bila je došla k pazikući jedna go- 
spođa, da će samo nadojiti dijete: no pa onda 
je otišla. Mrska stvar,« reče klimajući glavom, 
»dakle ipak je ta osoba htjela ukrasti onoga 
crvića i ništa drugo. Ja mislim, draga gospođo, 
kad je toj osobi toliko bilo stalo do tog djeteta, 
da ga ne će nikako oštetiti, niti će ga pojesti: 
ukratko možete biti bez brige, i gotovo.« 

»Ali ja hoću svoju Ružicu natrag!« vikala je 
gospođa Landova očajno. 

»Onda nam, gospođo, morate dati fotografiju 
ili opis toga djeteta,« reče komesar službeno. 

»Ali, gospodine komesaru,« plakala je ona 
mlada gospođa, »ta znate, da se djeca prije go- 
dine dana ne smiju fotografirati! Kažu, da to 
nije dobro, da dijete onda ne će rasti.« 

»Hm«, reče komesar, »onda nam barem tu 
cvilidretu opišite.« 

To je mamica načinila vrlo opširno: Ružica 
ima, kaže, tako lijepe vlasi i nosić i tako krasne 
očice, i važe četiri stotine devedeset grama, i ima 
onako lijepe nabore na nožicama . . .« 

»Kakve nabore?« pita komesar. 

»Takve, da bi ih čovjek izljubio,« plakala je 
mamica. »I takve ima slatke prstiće, i tako se 
na mamicu smijala . . .« 

»Ali, za ime Božje, gospica,« galamio je go- 
spodin Bartošek, »po tome je ne možemo po- 
znati! Ima li kakav poseban znak?« 

»Ima ružičaste vrpce na kapici,« jecala je ma- 
mica. »Pa svaka curica ima ružičaste vrpce! Za 
sve svete, gospodine, nađite mi moju Ružicu!« 

»A kakve ima zube?« upita gospodin Barto- 
šek. 

»Nikakve, pa jedva ima tri mjeseca! Da znate, 
kako se na mamicu smijala!« Gospođa Landova 

padne na koljena: »Gospodine komesaru, re- 
cite, da ćete mi je naći!« 

»No gledat ćemo,« reče krupnim glasom go- 
spodin Bartošek u neprilici. »Molim vas, usta- 
nite! Gledajte, tu je pitanje, zašto ju je ta že- 
na ukrala. Možete li mi reći, za što služi takvo- 
dojenče?« 

Gospođa Landova izvali na njega oči. 

»Pa to je najkrasnije što može biti na svi- 
jetu,« tumačila je. »Gospodine, zar u vama ne- 
ma nikakvih materinskih osjećaja?« 

Gospodin Bartošek nije htio priznati taj ne- 
dostatak i reče brzo: 

»Ja mislim, da je takvo napršče mogla ukra- 
sti opet samo mati, koja je izgubila svoje vla- 
stito mlado, pa hoće imati drugo. Znate, to je, 
kao kad vam netko u krčmi uzme šešir: onda 
vi izberete drugi i idete. Dakle to sam već ure- 
dio: dao sam oglasiti, gdje je komu u Pragu 
umrlo dijete od tri mjeseca. Naši ljudi ići će 
pogledati, razumijete li? Molim vas, po tom 
vašem opisu ne ćemo je poznati.« 

»Ali ja je poznam,« jecala je gospođa Lan- 
dova. 

Kad se gospodin Bartošek vratio na komesari- 
jat, rekao je svojim ljudima: »Slušajte, tko od 
vas ima tromjesečno derište? Pošaljite mi to 
ovamo.« 

I tako gospođa jednoga stražara donese mu 
svoje najmlađe. Gospodin komesar dao ga je 
razviti i kaže: 

»Pa to je mokro. Dakle vidiš, ima dlaku na 
glavi i nabore na nožicama ima također. Ovo 
će biti nos, zar ne? A zuba isto nema. Molim 
vas, gospa, po čemu se pozna takvo dojenče?« 

Gospođa stražarovica pritisne svoje najmanje 
dijete na njedra. 

»Pa to je moja Marica,« reče ponosno. »Zar 
ne vidite, gospodine komesaru, da je cijeli tata?« 

Gospodin komesar pogleda nesigurno na stra- 
žara Hochmana, koji se naježene kose i nabo- 
rane gubice cerio na svoga potomka i pravio mu 
debelim prstom »tititi« i govorio »vauvau«. 

»No ja ne znam,« mrmljao je komesar, »ovaj 
nos vidi mi se malo drugi, ali možda će joj još 
narasti. Čekajte, idem u park pogledati, kako 
izgledaju nejačad. Eto to je, svakakve džepare 
i žicare naš čovjek odmah opazi, ali s ovim 
punoglavcima u perinicama, s tim nemamo po- 
sla.« 

Za jednu uru Bartošek se vratio sav satrven. 

»Slušajte, Hochmane,« reče, »pa to je stra- 
šno, sva su ta djeca jednaka! Pa kako ću nači- 
niti opis? Traži se tromjesečno djetešce, žensko- 
ga spola, ima vlasi, nosić, očice i otraga faldi- 
ce: osobit znak — važe četiri tisuće četiri stotine 
i devedeset grama. Je li to dosta?« 

»Gospodine komesaru,« reče onaj Hochman 
ozbiljno, »one gramove ja ne bih metao unu- 
tra: takvo štene važe jedan put više, drugi put 
manje, prema tome kakvu ima probavu.« 

»Za pet ran Božjih,« jadikovao je komesar, 
»pa kako ja to mogu sve znati? Dojenčad, pa 
to nije naš referat! Slušajte,« reče najedamput, 



KAREL ĆAPEK (desno) SA SVOJIM BRATOM 

kao da mu je odlanulo, »kako bi bilo, da to 
objesimo na vrat komu drugomu, recimo Zaštiti 
matera i dojenčadi?« 

»-Samo mi to imamo ovdje kao krađu,« pri- 
govori onaj stražar. 

»To je istina,« promrsi komesar. »Bože, da 
je to ukradena ura ili druga pametna stvar, on- 
da bi se čovjek znao snaći: ali čovječe, ja ne- 
mam pojma, kako se traže ukradena djeca!« 

U taj čas otvore se vrata i jedan stražar do- 
vede gospođu Landovu, koja je plakala. 

»Gospodine komesaru,« prijavi, »ova gospa 
htjela je jednoj gospođi na ulici oteti dojenče 
iz ruke i pri tome načinila je velik izgred i sa- 
blazan. Pa sam je pokupio.« 

»Za ime Božje, gospođo Landova,« okosi se 
na nju komesar, »šta nam to radite?« 

»Pa to je bila moja Ružica,« cvilila je mlada 
gospođa. 

»Kakva Ružica!« reče onaj stražar. »Ona go- 
spođa bila je iz Budečke ulice, a ono dijete njen 
trogodišnji mali.« 

»Eto vidite, vi nesretna osobo,« počeo je vi- 
kati gospodin Bartošek. »Ako nam se budete 
još jednom u to pleli, onda ćemo vam tu stvar 
baciti, razumijete? Čekajte,« sjeti se najednom, 
»kako se zove to vaše dijete?« 

»Mi je zovemo Ružica,« jecala je mamica. 
»Duda, Dididi, jabuka, anđelak, košuljica, ta- 
tina, mamina, žabica, bekina, pusica, pipa, pi- 
pica, črvek, ptičica, zlato . . .« 

»I ona sve to razumije?« pita gospodin ko- 
mesar, kojemu je zapeo dah od čuda. 

»Ona sve to razumije,« uvjeravala je mamica 
kroz plač. »I tako vam se smije, kad joj govo- 
rimo bau bau, mišek ili tititi.« 

»To će nam biti od male koristi,« mislio je na 
glas gospodin komesar. Moram vam na žalost 
reći, gospođo Landova, da nijesmo uspjeli. U 



onim obiteljima, gdje je bila prijavljena smrt 
djeteta, vaše Ružice nema: to su već sve naši 
ljudi optrkali.« 

Gospođa Landova gledala je ukočeno preda 
se. 

»Gospodine komesaru,« izlanula je u naglom 
sijevu nade, »dat ću deset tisuća onomu, tko mi 
Ružicu nađe! Raspišite nagradu, tko vas dovede 
u trag mojemu djetetu, dobije deset tisuća!« 

»Ja ne bih toga radio, draga gospođo,« reče 
gospodin Bartošek sumnjajući. 

»Vi nemate osjećaja,« plane mlada gospođa. 
»Ja bih dala cijeli svijet za svoju Ružicu!« 

»Pa, kako hoćete,« mrmljao je gospodin Bar- 
tošek zlovoljno. »Ja ću to oglasiti.« 

»To je težak slučaj,« uzdahnuo je, netom su 
se za njom zatvorila vrata. »Čekajte, ja znam, 
što će se sada dogoditi.« 

To se je zbilja dogodilo: drugi dan donesu mu 
tri tajna policista svaki po jednu tromjesečnu 
curicu, koje su strašno vrištale, a jedan, to je 
bio onaj Pištora, pomolio je samo glavu na vra- 
ta i kesio se: 

»Gospodine komesare, ne bi li mogao biti mu- 
škić? Dječarca bih imao, i jeftino!« 

»To imamo od te nagrade,« psovao je gospo- 
din Bartpšek. »Malo, pa ćemo imati ovdje či- 
tavo nahodište. Prokleti slučaj!« 

»Prokleti slučaj!« govorio je, kad se vraćao 
u svoj bećarski stan. »Rado bih znao, kako ćemo 
to dijete naći.« 

Kad je došao kući, nađe ondje svoju dvor- 
kinju, onakvu zubatu babu broj jedan, kako sva 
sja od ushita. 

»Hod’te samo pogledat, gospon komesar,« 
reče mu mjesto pozdrava, »onu vašu Barinu!« 

Morate znati, taj gospodin Bartošek imao je 
čistokrvnu kuju bokserku, Barinu, koja je imala 
devetero štenadi, i sad je kod njih ležala, vrtje- 
la repom i blaženo se smiješila. 

»Samo pogledajte,« čavrljala je ona dvorki- 
nja,« kako se tima svojim štencima gizda, kako 
se s njima špinči, mrha! Baš kao svaka mati!« 

Gospodin Bartošek se zamisli i kaže: 

»Mamica, je li to istina? Rade li to matere?« 

»Neg kak!« izjavi ona dvorkinja. »Samo pro- 
bajte pohvaliti kakvoj materi njeno dijete.« 

»To je zanimljivo,« mrmljao je gospodin 
Bartošek. »Čekajte, kušat ćemo.« 

I tako drugi dan bile su vam sve matere u 
Pragu upravo izvan sebe od ushita. Čim su iza- 
šle van s djetetom, u kolicima ili na ruci, već je 
kod njih uniformirani redar ili kakav gospodin 
u pelerini, kesi se na to njihovo raskošno dje- 
tešce i škaklja ga ispod brade. 

»Imate lijepo djetešce, gospođo,« govorio je 
prijazno, »a koliko ima mjeseci?« 

Ukratko, to je bio za sve mamice dan radosti 
i ponosa. 

I već u jedanaest ujutro dovede jedan tajni 
agent komesaru Bartošeku nekakvu blijedu žen- 
sku, koja se tresla: 


»Susreo sam je s kolicima, i kad sam joj re 
kao: ,Joj, joj, imate drago djetešce, a koliko 
ima mjeseci?’ — - tako vam me je hudo pogle- 
dala i sakrila dijete za zastore. Onda sam joj 
rekao, hodite sa mnom, gospa, i nemojte praviti 
galame.« 

»Skočite po gospođu Landovu,« reče kome- 
sar. »A vi, osobo, recite mi za Boga, zašto ste 
to dijete ukrali?« 

Ona osoba nije dugo ni tajila, odmah se za- 
plela. Imala je curicu, koja je posljednje dane 
malo bolovala od trbuška i dvije je noći vikala. 
Treću noć dala mu je ona ženska u postelji si- 
sati i pri tom je usnula: i kad se probudila, bilo 
je, kaže, dijete modro i mrtvo. 

»Ja ne znam, kako je to moguće,« reče go- 
spodin Kratochvil s nekom sumnjom. 

»Moguće jest,« umiješa mu se u riječ doktor 
Vitasek. »Prvo, ona se mati nije ispavala: drugo, 
ono dijete imalo je jamačno katar i nekoliko 
dana nije htjelo primiti sisu. Zato je sisa bila 
odviše teška, i kad je ona mati zaspala, sisa je 
klonula djetetu na nosić i dijete se ugušilo. To 
se konačno može dogoditi. Onda dalje.« 

»Možda je dakle tako bilo,« nastavi gospodin 
Kratochvil. »Kad je u jutro ona žena vidjela, 
da je njeno dijete mrtvo, išla je prijaviti na žup- 
ni ured: ali putem je vidjela ona kolica gospođe 
Landove, pa joj je došlo na pamet, da bi mo- 
gla to dijete uzeti. 

»Eto dakle,« reče gospodin Kratochvil, »tako 
je ukrala ono dijete s kolicima, a ona kolica 
ostavila je onda u veži tuđe kuće: a onu Ru- 
žicu odnijela je kući mjesto svoje Zdenčice. Ali 
mora da je bila nekakva luda ili čudna ženska, 
jer je svoje mrtvo dijete metnula dotle u le- 
denicu: htjela ga je, kaže, po noći negdje za- 
kopati ili odložiti, ali se nije usudila.« 

Međutim dođe ona gospođa Landova. 

»Dakle, mlada mamice,« kaže joj gospodin 
Bartošek, »evo vam vašega črveka.« 

Gospođu Landovu polile su suze: 

»Pa to nije moja Ružica,« reče naglo. »Ru- 
žica ima drugu kapicu.« 

»Do bijesa,« vikne komesar, »razvi jte to di- 
jete! »I kad je ležalo na njegovu pisaćem stolu, 
odigne ga za nožice i reče: 

»Sad pogledajte, kakve ima otraga nabore!« 

Ali gospođa Landova već je klečala na ze- 
mlji i ljubila onomu naprščetu ručice i nožice. 
»Ti moja Ružice,« vikala je kroz plač, »ti ptičice! 
Dididi, ti bekina, ti mamina rožica, moje zlato . .« 

»Molim vas, gospođo,« reče gospodin Barto- 
šek mrgodno, »prestanite, jer ću se na moju 
dušu oženiti. A ono deset tisuća dajte za siro- 
mašne matere, jeste li razumjeli?« 

»Gospodine komesaru,« reče gospođa Lando- 
va svečano, »uzmite malo na ruke to dijete i 
napravite mu križić!« 

»Mora li to biti?« mrmljao je gospodin Bar- 
tošek. »Kako se to primi? Ma gledajte, već je 
počelo bečati! Nate, uzmite ga odmah!« 

I to je već kraj toga slučaja s djetetom. 

Preveo Antun Šimčik 

Izvorni roman „Obitelji 


VJEČNA ZARUČNICA 

NAPISALA JAGODA TRUHELKA (Nastavak) 


Andrija se na to pitanje iznenada trgnuo, kao 
kad je sada i njemu samome došlo, da se to prvi 
put pita. Da nije bio mrak, bilo bi se vidjelo, 
kako je čak polako i pocrvenio isto tako nena- 
dano i bez priprave, kao što ga je zateklo samo 
to pitanje. No druga primjedba uspostavila je 
odmah časovito uzljuljanu ravnotežu. Prihvatio 
ju je tako brzo i neobično brzo, da bi se boljemu 
uhu, nego što je vodeničarevo od vječitoga klo- 
potanja na po ogluhnulomu, pričinilo, kako se 
time htjela da prikrije nekakva zabuna, što li, i 
neobična i sama o sebi, i za nj, čovjeka razborita 
i mirna. I dosta se brzo snašao. 

»Eh, nije samo srodstvo i take,« rekne, kao 
da bi se htio ispričati, »nego, kad je stari Lulić 
bio na umoru i ja se — onda još momčić od tri- 
naest, četrnaest godina — desio kod njega, on 
meni: neka čuvam i branim Maricu, kad ostane 
sirota bez oca; ima doduše mater, no i ona je 
luda, pa će dijete ili zatući ili maženjem pokva- 
riti. U tom joj ne će koristiti ni braća, jer se 
boji, obojica će se probećariti ... a ti si joj — 
reče mi — uvijek bio dobar, kao da si joj rođeni 
brat . . .« 

Kad su onda obojica, vodeničar i njegov ka- 
sni gost umotani u debeli gunj, ležali na kuku- 
ruznom dušeku ispod strehe, okolo njih proti- 
cala Drava s podmuklim šaptom, strugala okolo 
vodenice i ispod nje pa glasnim klopotanjem 
pkretala veliki točak, da se sav mlin ritmički tre- 
sao i pomalo uspavljivao, onda je Andriji došlo 
po drugi put danas isto pitanje i on je sada tra- 
žio i odgovor. Najprije je sam sebi rekao, da 
tako dalje ne može da ide i da tu treba doista da 
se učini kraj. Kraj, ali čemu kraj? No pa ovim, 
što se s Maricom sve radi i događa, jer je on bio 
uvjeren kao u Sveto pismo, da sve biva i bez 
njezina pristanka i volje, samo pod pritiskom 
slijepe poslušnosti materi. 

Ali kako da se učini kraj? Zar se on smije 
miješati u njihove stvari? S kojim pravom? A 
zar mati nije u pravu, kad hoće da uda kćer? 
Otkud njemu pravo, da je on poduči, na kakav 
će ona to način učiniti? Ako ga je pokojni Lulić 
i molio, da pripazi na Maricu, opet ga nije posta- 
vio za službenog skrbnika. 

Prevrćući tu brigu po pameti okolo unaokolo, 
nikako nije mogao dugo zaspati, nego se i sam 
prevrtao pod gunjem, dok ga u neke ipak ne 
uljulja u sanak Dravina vječna pjesma i vode- 
nična trešnja. Posljednja mu je bila misao, da 
će već i tu Bog dati pomoć i stvar će se najpo- 
slije riješiti, kako će biti najbolje, a da on ne 
treba dalje da razbija svoju glavu, kako nije ni 
inače volio, da suviše vrši mučni posao razmi- 
šljanja. Kad ga je probudila predjutarnja hla- 
dovina, brzo se digne, ostavi iza sebe druga još 


u dubokom snu, pa se uputi kroz zaspali varoš 
svojoj kući. Tamo naredi kalfi, što ima da radi, 
pokupi nešto posla i alata, i u to mu dopadne 
ruku ko slučajno i ništa osobito ne misleći, osta- 
tak one fine bijele kože, od koje je nedavno 
bio skrojio cipelice sučevoj kćeri za vjenčanje 
i od puke besposlice bio izmjerio još jedan par, 
da ga do zgode sašije, kad se nađe mušterija. 
Čak su tu još zaostali i nacrti grana i cvjetova, 
što ih je Marica, ispomažući mu do zgode, za- 
crtavala i svilom istamburirala, pa će on sada, 
njima uresiti ivice i šavove bijele kože, imat će 
za to dosta i povoljnijeg vremena i mira u vi- 
nogradu nego kod kuće, gdje ga svaki čas netko 
smeta i buni. 

I dok je on tako između okopavanja i obre- 
zivanja loze vinove, uz pjesmu kosova, i cvr- 
čanje cvrčaka i ciku popaca pomalo izrađivao 
jedno malo remek-djelo, dozrijevala je u tišini 
vinogradskoj čudesna misao i u njegovoj glavi, 
potajna, ustrajna i solidna, kao što je i sam bio, 
drozrijevala i jednoga dana iskrsla gotova u 
sami čas, kad su iz njegovih ruku izišle ove nada 
sve divne postolice. I čim se stvori misao, e su 
upravo kao rođene za vilu ili čak i za zaručnicu, 
zaustavi se taman na toj posljednjoj riječi, 

usvoji je onaj čas i odluči, da ih daruje Marici, 
drugi svoga djetinjstva i da se njom i oženi. I 
tako je onda došlo, da se on toga dana pred Ve- 
liku Gospu našao na putu, da izvede svoju od- 
luku i nakanu . . . 

Kad je Andrija tako stigao do polovice Po- 
dravine, njegovi su se koraci iznenada počeli 
smanjivati i zaustavljati. Ne možda zato, što bi 
tu bio nabasao na nešto novo i neobično. Sve je 
tu bilo kao oduvijek. Stara Drava plazila je još 
istim tempom niz vodu, naoko nedužna i beza- 
zlena, a zapravo nagla i podmukla. Kao gole- 
ma zmijurina, šarena i svjetlucava, šuljala se iz- 
među čupavih vrbika, ispred niza kućica pod 
šiljastim trstenim krovovima, koje su nekako 
radoznalo i lukavo govorile s drugoga kraja ri- 
jeke kao lica starih baka pod crnim ubradačem. 
I s ove strane davno su poznate i pouzdane vo- 
denice, crne kao golemi sanduci mrtvački sa ve- 
likim bijelim slovima pod strehom, sa kojih je 
nekadašnje đače nedouče učilo čitati imena vla- 
snika vodeničara. 1 ogromna vodenička 'kolesa, 
nalik na orijaške paučine, okretala se istim rit- 
mom kao oduvijek, prskala niz lopate vodene 
slapove i sipale kaskade biserja oko sebe, klo- 
kaćući staru pjesmu i sučući priče o Čosi vode- 
ničaru o zelenim vodenjacima, vrućim pogača- 
ma i stravičnim utopljenicima, koji su se hvatali 
ispod vode točka, da zaustave meljavu, kad sebe 
ne mogahu da spasu. 

Kao da je za čitava puta dovle spavao pa se 
iznenada probudio i osvijestio, stane da se pita, 
što on to sada zapravo radi, namjerava, kamo 
se zaputio, i u što upustio? Hoće zar momak 
da se ženi? A zar je to samo tako: ko iz neba 
pa u rebra, otići pa . . .? I šta sada? Htio zar 
mimo običaj bez prosca i posrednika, bez upita 
i izviđa? Da nitko, bajagi, ne sazna! A može 1’ se 
to? Jer najposlije ne radi se samo o njemu; tu 
je još i djevojka, a što je još gore, i mati! Ho- 
će 1’ pristati cura, hoće 1’ je dati majka? 

Andriju oblije znoj od glave do pete i nesamo 
zato, što je sunce ljudski pripeklo. Skida šešir, 
tare glavu i vrat. Hvata ga muka, za kakve još 
nije znao. Da je ipak prije dobro promislio, po- 
savjetovao se s prijateljem, pitao sestru pa ma- 
kar čak i samu Lulićku, koliko bi mu baš to bilo 
najmrskije. Da odustane i da se vrati? A zašto 
je onda tri nedelje dana oko toga razbijao gla- 
vu i najposlije i odlučio? Je 1’ to muški? He, An- 
drijo, brate moj! I odnekale ču se glas: Da ni- 
jesi kukavica sinja? 

I sad da ste vidjeli Kumandriju! Ko da ga je 
cijela guja, sav se protrese, uspravi se kao gre- 
da, oštro nabije šešir na glavu i žestoko zako- 
raknuvši zagazi putem, samo što se nije po- 
tresla zemlja. Ne gledeći ni lijevo ni desno, nego 
poduzetno mašući rukama zagrabi velikim kora- 
cima mimo sve dulje tarabe i sve rjeđe kućice, 
dok se najposlije ne nađe pred jednom od po- 
sljednjih, Lulićevom, i bez otezanja i oklijeva- 
nja prekorači strmi prag. Vrata zaškripe, brava 
šklocne i pred njim zine usko dvorište i duga- 
čki trijem. Na dnu trijema, u sunčanom dvoru vi- 
jalo se po modrom zraku razapeto platno, i na- 


duvalo na vjetriću kao bijeli oblaci. Kokoši ne- 
gdje tiho kokorakale i Andrija nehotice stupao 
tiše, kad se zaputio uza trijem. 

Nikoga nema. No da, Lulićka bit će iza kuće 
zabavljena steranjem rublja, a u sobi sjedit će 
Marica na svom običnom mjestu za prozorkom, 
a kroz prozor između zelenila muškatla, sitna 
bosiljka i čupava ružmarina ulazit će protuljeno 
svijetlo dana u sobu, pomiješana mirisima dunja 
i jabuka i bilja, što se po našim kućama na gre- 
dama ispod stropa suše i poradi lijepa i ugodna 
vonja, a i da bi se manje osjetila duha plijesni i 
vlage, obična u podravskim kućama i stanovima 
naše varoši. 

•Stigne tako i do kuhinjskih vrata. Noga se 
već digla, da prekorači prag, kad li začuje iz 
sobe tiho pjevanje, tiho tihano kao od ptičeta 
kad u snu cvrči. To tamo pjeva Marica. I baš 
njegovu pjesmu pjeva! »Oj jesenske duge no- 
ći . . .« Pjesma, što ga je u ušima od svih jedina 
pratila po svijetu. I baš danas dočekuje ga ista 
ona. Nije li to dobar znak? 

Tako ga je zanijelo, da mu je srce zakucalo 
kao momčetu golobradastom. »Oj jesenske du- 
ge noći, — kad će dragi opet doći . . .!« čulo 
se jasno i s puno zanosa i čudne vatre. Već ne 
smije odmah u sobu. Tiho se prikuči vratima i 
zaviri oprezno, da ga ne bi odmah opazila. I 
najprije nije puno ni vidio. Soba polutamna, a 
oči pune sunčane svjetlosti od puta, nijesu u 
prvi mah ništa drugo razabirale osim bijelo lice 
djevojačko u dnu sobe. Ali onda ugleda još ne- 
što i to ga tako zapanjilo, da mu je noga ostala 
kao ukopana. 

Marica nije bila sama. Spram nje s druge stra- 
ne prozora sjedio mlad muškarac, a između njih 
tanka noga rukavičarske staljke. Bio je obučen 
u tamno odijelo sa svijetlim pucetima, iz široke 
ogrlice dizao se goli vrat, nad njim rumeno lice, 
svijetlo plavi brci poduzetno uzvraćeni, plava 
kosa kovrčala se nad neobično bijelim čelom, a 
oči mu — Bog ih oslijepio! — bez srama i ra- 
zora zijaju u Maricu, ko da će je progutati! . . . 

Osta Andrija, ko da ga je grom ošinuo. I 
prva mu je kretnja bila, da se okrene i da se 
vrati, otkud je i došao. No na vratima se sudari 
s Lulićkom, koja je upravo dolazila iz stražnjega 
dvorišta s brdom osušena rublja u naramku. 

Odmah je stane prijateljska dreka: 

»Je si 1 ti to, Andrija? A kamo *e tako dugo, 
da te nijesmo vidjele, ima pola vijeka? Zar si 
sasvim zaboravio na nas sirote?« 

Od samih prijekora jedva je Andrija došao do 
riječi pa da promrsi kakvu takvu ispriku. No 
Lulićka ga nije ni slušala, nego sve jednako dro- 
beći svojim bučnim načinom, makar za ovu zgo- 
du naročito umotanim u suštu ljubežljivost i fi- 
noću izražaja, turala ga ispred sebe kroz ku- 
hinju pa k otvorenim sobnim vratima. Tako se 
Andrija, hoćeš nećeš, dohvatio i praga i samo 
što nije glavom udario o gornji dovratak, ko 
kad je bio veći i od samih vrata i sobnih greda. 
Više srljajući nego pravilno hodajući nekako se 
uvali u sobu i promrsi kroza zube »Hvaljen Isus«. 

(Nastavit će se.) 


Ž*na u svom zvanju 


Dl nosimo neke od stiglih odgovora na našu anketu. Ostale ćemo donijeti drugi 
put. Molimo i ostale svoje čitateljice, neka svakako pošalju svoje priloge, koje ćemo 
redom objavljivati u narednim brojevima. 


Br. 3. 

ŽENA ŽRTVA ČISTE LJUBAVI 

Po mom shvaćanju poziv žene stoji u 
tom, da bude miomirisna žrtva čiste i ne- 
sebične ljubavi, koja sve više izgara na 
oltaru ljubavi, dok ne izgori i sasvim na 
slavu Božju i za dobro bližnjega. 

A eto, ja u svome zvanju mogu da bu- 
dem takva žrtva u pravom značenju te ri- 
ječi! 

Svršila sam sveučilište. Bila sam imeno- 
vana za suplenticu na gimnaziji, ali radi 
svojih bolesti ni jesam mogla preuzeti slu- 
žbu. Tih bolesti imam na pretek. Boli su 
kad kad a neizdržive. Već dvije godine imam 
trajnu temperaturu (oko 38° C). Odbačena 
sam od sviju svojih, jer se ni jesam htjela 
iznevjeriti svome Bogu. Ipak stan i hranu 
mi daju, a za lijekove, rublje, odijelo, obu- 
ću i sve druge potrebe moram skrbiti sama. 
U tu svrhu dajem instrukcije, ali gdjekada 
uz najveće muke i boli. A po temperamentu 
sam izraziti melankolik. 

Sve svoje tjelesne i duševne boli prino- 
sim za vječno spasenje svojih, ali u prvo- 
me redu za dobre svećenike i dobar sve- 
ćenički podmladak. 

To je prema izjavi ispovjednika moje 
zvanje. 

Kako da onda sa svojim zva- 
njem ne budem zadovoljna i 
prezadovoljna? 

To me zvanje poput jakog čistilišnog 
ognja sve Wše čisti od mojih slaboća i daje 
mi priliku, da postanem zdravo i opleme- 
njeno drvo, koje će rađati plodove nese- 


bične I jubavi za moga Boga i bližn jega ( na- 
ročito za svećenike). 

U tom stoji dobrobit moga zvanja. Njoj 
se najviše radujem. 

Nedostatak je moga zvanja bar za sada, 
što nemam prilike za još veće žrtve. A po- 
teškoća je u tom, što sam sama po sebi 
veoma slaba. 

U životu sam željela samo to, što i sada 
vruće želim, da budem prava »službenica 
Gospodnja«, koja se predaje Bogu svome 
potpuno na raspolaganje, da se tako na 
meni ostvare one osnove, što ih Bog ima 
od vijeka sa mnom. To najbolje odgovara 
mojoj naravi, sklonostima i željama. 

Tako zamišljam sretan ži- 
vot u svome zv an ju. X 

Br. 4. 

MOJ JE IDEAL MAJKA I DOMAĆICA 

Majka sam i domaćica preko 30 godina. 

Sa svojim sam zvanjem posve zadovoljna 
i ne želim promijeniti položaja. Volim 
svoju djecu, dom i bašću i toliko sam za- 
poslena, da se nikada ne dosađujem. 

Moj posao me veseli i razonodu je, jer 
sve radim, kada i kako sama hoću. 

Više puta je i kod mene pomućena sre- 
ća malim nesporazumcima, trvenjima i bo- 
lešću, ali to je neizbježno u svakom zva- 
nju. 

Potpuno sam uvjerena, da je najideal- 
nije za svaku ženu biti majka i doma- 
ćica i da može samo u tom zvanju naći 
mir, zadovoljstvo i sreću. 

B e at r i c a T. 


Nastavak velikog natječaja »Obitelji« 
nalazi se na 16. str. ovoga broja. Je- 
ste li riješili sve dosadašnje upite? 

Upotrebite zgodu, da dobijete koju 
od preko 500 lijepih nagrada, koje će 
biti podijeljene među naše natjeca- 
telje! 


Desno : ZIMA 
Naslikao F. Kovačević 
(Slika s izložbe » Pola vijeka hrvatske 
umjetnosti “) 





<S otvorenja slovačkog sabora 


Hapisao Dr Josip Andrič 


Prije četiri mjeseca ostvarila je Slovačka svo- 
ju autonomiju, za koju se punih 20 godina bo- 
rila. Ideal Andreja Hlinke, koji je postavio sebi 
za cilj ostvariti samostalnost Slovačke u držav- 
noj zajednici sa Češkom, sretno je ostvaren. To 
ostvarenje je nažalost došlo s velikim narodnim 
gubicima i za Slovake i za Čehe, jer s češke stra- 
ne nije bilo dovoljno razumijevanja, da pri- 
stanu na ostvarenje slovačkih težnja u povolj- 
nijim prilikama. Iako su gubici bolni i teški, oba 
naroda su se snašla u novoj situaciji i postavili 
nove temelje svom zajedničkom državnom ži- 
votu. 

Dne 6. listopada 1938. ostvarena je slovačka 
autonomija, koja je 22. studenoga uzakonjena 
zajedničkim parlamentom u Pragu. Kruna slo- 
vačkoj autonomiji je slovački sabor, za koji su 
obavljeni izbori 18. prosinca i koji je svečano 
otvoren 18. siječnja ove godnie. 

Poznavao sam Slovačku od prvih njenih da- 
na borbe za autonomiju. Zalazio sam u nju za 
posljednjih 19 godina više puta i dolazio u iz- 
ravni doticaj s njenim narodnim i kulturnim 
predstavnicima. Bio sam i u osobnom poznanstvu 
s vođom slovačkog naroda Andrejem Hlinkom 
i upoznao njegove ideje i težnje iz vlastitih raz- 
govora s njim. Vidio sam Slovačku i u njenim 
najtežim danima, kada se na vrhuncu svoje bor- 
be za autonomiju našla sva okupljena oko mr- 
tvog svog vođe Hlinke u kolovozu prošle godi- 
ne ne znajući, kakvim najbližim danima ide usu- 
sret. A kad je u stečenoj autonomiji uzela sama 
svoju sudbinu u svoje ruke, želio sam je vidjeti 
u ostvarenim Hlinkinim težnjama. 

Krajem listopada, kad je šef propagande slo- 
vačke vlade Sanjo Mach avionom došao u po- 
sjete svojim znancima u Zagreb, pozvao me je. 


da pođem s njim vidjeti slobodnu Slovačku. Ni- 
sam nikad letio, ali ovajputa bih zastalno bio 
odletio u Bratislavu, da me preči i neodgodivi 
poslovi nisu zadržali. 

»Doći ću na otvorenje slovačkog sabora!« re- 
kao sam. 

I održao sam riječ. Uoči otvorenja slovačkog- 
sabora dovezao sam se 17. siječnja po podne 
s prijateljem Dukom u Bratislavu. Nas smo dvo- 
jica bili jedini Hrvati, koji smo došli za tu naj- 
svečaniju historijsku zgodu u pohode Slovacima,, 
pa smo bili vrlo srdačno primljeni. 

»Zašto nam niste točno javili svoj dolazak, 
bili bismo auto poslali u Beč pred vas,« rekao 
nam je dr Karol Klinovsky, šef državne zaštite, 
stari naš dobri znanac, koji je još u rujnu 
s drom Zvrškovcem, sadašnjim slovačkim dele- 
gatom u zajedničkom ministarstvu vanjskih po- 
sala, bio kod nas u Zagrebu ne sluteći, što će se 
već u listopadu dogoditi sa slovačkim narodom. 

S drom Klinovskym smo pošli do privremene 
sabornice, za koju je upotrebljena aula brati- 
slavskog sveučilišta. Tu je baš vijećala slovačka 


CIJELA SABORNICA STOJI U POČAST USPOMENE ANDREJA 
HLINKE, DOK DOBNI PREDSJEDNIK DR BL’DAY 
O NJEM GOVORI 

Slika lijevo : 

S OTVORENJA SLOVAČKOG SABORA 
Slika prikazuje predsjedništvo, koje je ukrašeno mnoštvom zasta- 
va: u sredini slovačka, do nje s jedne i druge strane državna 
češko-slovačka, dalje dvije slovačke autonomističke, a iza tih za- 
stava dvije velike papinske. Na predsjedničkom je mjestu dr Josip 
Buday, predsjednik Društva sv. Vojtjeha, koji je kao najstariji član 
sabora otvorio prvo zasjedanje. Pred njim nešto niže sjedi slovačka 
vlada: u sredini predsjednik vlade dr Josip Tiso, desno ministar 
prometa dr Djurčanski, uza nj ministar prosvjete dr Černžk, a lije- 
vo uz predsjednika vlade ministar gospodarstva Tjeplanski i uza 
nj ministar pravde Vančo. Sve četiri slike f oto , Obitelj “ 




Slika demo : 

DEFILE HLINKINIH GARDA POSLIJE OTVORENJA SLOVAČKOG 
SABORA 

Pred Slovačkim Narodnim Kazalištem 
Slika dolje . 

ŠEF PROPAGANDE SLOVAČKE VLADE ŠANJO MACH 
govori iza defileja Hlinkinih garda poslije otvorenja slovačkog 
sabora 



vlada s novoizabranim narodnim zastupstvom. 
S balkona smo i mi mogli promatrati njihove 
priprave za sutrašnje svečano otvorenje slova- 
čkog sabora. 

Iza tih dogovora pozdravio sam se s državnim 
ministrom Karlom Sidorom. 

»Dobro došli! Kad ste stigli? Jeste li primili 
moje pismo?« bile su njegove prve riječi. Čim 
je bio postao ministar i podpredsjednik zajedni- 
čke češkoslovačke vlade, čestitao sam mu i mo- 
lio ga, da njemu (i predsjedniku slovačke vlade 
\ dru Tisu) smijem posvetiti knjigu, koju pišem 

o Hlinki. Odmah mi je stigao njegov odgovor. 
»To je bio moj prvi ministarski akt!« rekao mi 
je sada. 

Svečanost otvorenja slovačkog sabora zapo- 
čela je sutradan 18. siječnja u 9 sati prije podne 
sv. misom i nastupom prve pukovnije Hlinkinih 
garda. Što se više bližio 11 sat, to se teže bilo 
probiti kroz ulice do sveučilišta, tako je sve bilo 
puno naroda. Sva je Bratislava bila u svečanom 
ruhu slovačkih narodnih, slovačkih autonomi- 
stičkih i drugih zastava. 

Privremena sabornica imala je u pročelju 14 
m dugu slovačku bijelo-modro-crvenu zastavu, 
koja se iznad predsjedništva nadvila u obliku 
baldakina. Do nje su s jedne i druge strane bile 
2 državne češko-slovačke zastave, zatim 2 mo- 
dre slovačke autonomističke s crvenim dvokri- 
žom na bijelom okruglom polju, a iza sviju tih 



zastava isticale su se u pozadini dvije velike pa- 
pinske bijelo-žute-zastave. 

»Slovačka i Irska su valjda danas jedine ze- 
mlje u Evropi, koje u ovako svečanom času svog 
državnog života ističu na ovako oficijelan na- 
čin i svoju odanost papinstvu,« rekao sam Du- 
ki, kojemu je srce igralo od dragosti, kad je 
vidio tu manifestaciju slovačke katoličke do- 
sljednosti i neustrašivosti. 

Bile su tu i zastave iz slovačkih borba u pro- 
šlosti, dvije još iz Jelačićeva doba, a dvije le- 
gionarske iz svjetskog rata. Ispod tih zastava 
s jedne je strane bilo postavljeno poprsje An- 
dreja Hlinke, a s druge strane poprsje generala 
Štefanika. 

Iznad predsjedničkog sjedišta isticao se impo- 
zatno zlatni dvokriž, grb slovačke pokrajine, 
slovačke državnosti. 

Pjevanje staroslavenskog Očenaša (pjevao 
pjevački zbor u jednoj loži) bio je uvod u samo 
otvorenje sabora. Ta pjevana molitva, koju su 
svi stojeći slušali, sjetila me je, kako je njom 
prije 5 mjeseci započeo i tužni čin sprovoda 
Andreja Hlinke. Kolika razlika između onog i 
ovog časa! Svrnuo sam pogled prema poprsju 
Hlinkinu, koje je u taj čas zasjalo obasjano re 
flektorom . . . 

A onda je održao svečani govor kao dobni 
predsjednik sabora dr Josip Buday, predsjed- 
nik Slovačkoga Književnog Društva sv. Vojtjeha 
i jedan od najužih suborilaca Hlinkinih, nitran- 
ski kanonik. Divan govor, iz kojeg je progovo- 
rila duša Hlinkine Slovačke. Govor o slovačkim 
borbama, o težnji za slovačkom državnošću, o 
sveslavenskom slovačkom osjećanju . . . 

»Ponosimo se,« bio je jedan od najljepših i 
najtoplijih dijelova toga govora, »da se na tlu 
naše Slovačke po slovačkom sinu Kollaru rodila 
sveslavenska misao, kojoj smo mi Slovaci ostali 
vjerni do današnjega dana. Osjećamo ljubav 
prema svim slavenskim narodima, sa svima že- 
limo živjeti u bratskoj vezi, u prvom redu« — - 
tu se okrenuo prema predstavnicima zajedničke 
češkoslovačke vlade, koji su sjedjeli nedaleko 
poprsja Hlinkina — »s onima, s kojima smo u 
zajedničkoj državi, s braćom Česima i karpat- 
skim Ukrajincima. Imali smo u dosadašnjem za- 

( Sastav ,k na sirani 89.) 

Roman »Obitelji 


CRNI DVORAC 


PRANCUSKI NAPISALA M. DE 

Dok je trajala opasnost, vojvoda bi se Ri- 
naldo svakoga dana dovukao do sobe malog 
bolesnika. A kad se dječak počeo oporavljati, 
vojvoda mu je posvetio sve svoje brige, te se 
činilo, da je bolest još više pojačala vezu lju- 
bavi, koja. ga je spajala s njegovim nasljedni- 
kom. 

Vojvoda je htio istražiti, kako je onaj pro- 
zor otvoren, ali nije mogao da ništa sazna: go- 
spođa je Vaulan sama svako veče pogledala 
prozore u sobi svoga sina, pa je i one večeri 
to kao i uvijek učinila. O tome ga je uvjera- 
vala. 

»Ali možda niste dovoljno pazili. Možda ste 
bili rastreseni, ili ste možda zaboravili da po- 
gledate,« reče vojvoda oporo. 

»Oh, ne, posve sam sigurna, da sam sve pre- 
gledala! Čak sam snažno prodrmala obadva pro- 
zora, kako bih bila sigurna, da su dobro zatvo- 
reni.« 

»Kako dakle da ovo protumačite? Tko je iza 
vas ušao u dječakovu sobu?« 

»Nitko, baš nitko ... A napokon naša vrata 
bila su hermetički zatvorena . . .« 

Ona doista nije znala da protumači tu tajnu, 
a ni onaj neobični zvižduk, koji ju je tako na- 
glo probudio. Ali je zato još pažljivije bdjela 
nad sinom. On je bio još ponešto slab, pa je li- 
ječnik preporučio mnogo obzira, a i razonode. 

»Trebao bi mu drug njegovih godina.« 

»Eh! Ne će ga biti lako naći!« primijeti voj- 
voda. »To bi mogao biti Petar . . ., ali mislim, 
da ti nije baš po volji; zar ne, Gislano?« 

Dječak snažno potrese plavom glavicom: 

»Ne, striče. Dva sam se puta s njime igrao, i 
uvijek je bio namrgođen.« 

»Istina je: nema baš mnogo prijatan karakter. 

A ipak njegova majka čini sve, da ga popravi! 
Potražimo malko, koga bismo mu mogli naći 
za druga! . . . Ah, možda mali Aubarsov! Sigur- 
no ste u crkvi opazili gospođu Aubars, Anto- 
nijeto. Tamo uvijek dolazi. To vam je smeđa, 


Osobito Dazite što bolesnik pije! 

Ako Vam je ikako moguće, dajte mu za 
zdravlje i užitak čim češće najbolju pri- 
rodnu mineralnu vodu 

ONU SA CRVENIM SRCIMA. 

Ako sami bolujete ili se ne osjećate dobro, tražite kar- 
tom besplatni kupališni prospekt, u kojem imate i mno- 
ge korisne upute o zdravlju, smrtnosti, debljini, nor- 
nalnom porođaju i trudnoći, odnosu visine i težine te 
kalendar do 1980. godine! 

Uprava Radenskog ljekovitoga kupališta 
Slatina Radenci 
(kod Maribora) 


LLY - PREVODI ZLATA L. P. 

(Nastavak) 

ozbiljna i žalosna gospođa u vrlo strogoj crni- 
ni. Ona je već dvije godine udovica, a stanuje 
u dvorcu Crvena Pećina, u blizini Sv. Petra. 
Nekad su naše dvije obitelji bile vrlo intimne, 
a sada mi gospođa dolazi samo zaželjeti sretnu 
Novu Godinu. Njezin mi se sin čini dražestan i 
dobro odgojen. Antonijeto, morali biste joj poći 
u posjete. Siguran sam, da biste se slagale, pa 
biste se mogli sprijateljiti s onom mladom go- 
spođom, koja je vrlo odlična, a u društvu mnogo 
simpatičnija, nego što to njezin hladan izgled 
na prvi pogled pokazuje.« 

Sutradan gospođa Vaulan pođe u dvorac Cr- 
vena Pećina, gdje ju je gospođa Aubars vrlo 
lijepo primila. Mali Mauricije činio joj se, kao 
da je baš stvoren za druga njezinu Gislanu. Ne- 
koliko dana iza toga dva su se dječaka igrala 
zajedno u vrtu kraj dvorca. Po nalogu vojvode 
svakog je dana polazila kočija do Crvene Pe- 
ćine, da preuzme malog Aubarsa ili da onamo 
povede Gislana, koji je bio zanesen svojim no- 
vim prijateljem. 

Gospođa Van Hottem nije se pokazivala ni 
najmanje povrijeđena gledajući, da se budućem 
vojvodi dodjeljuje jedan drug izvana, dok bi 
njezin sin, koji je skoro bio istih godina, mo- 
rao biti izabran za tu svrhu. Uostalom ona se 
nikada nije pokazala željna tijesnih veza izme- 
đu dva dječaka, a ona osama, u kojoj je odga- 
jala svoga Petra, doista nije mogla učiniti dru- 
štvenijim tog divljeg i šutljivog dječaka. 

Ipak je zbog nekog obzira gospođa Vaulan 
ponekad poručila malom Van Hottemu, da se 
dođe igrati s ostala dva dječaka. Ali netom bi 
se pojavilo njegovo namrgođeno lice, Mauri- 
cije je pokazivao svoje negodovanje, a Gislano 
skupljao lijepe svoje plave obrvice. No kako 
su obojica bili vrlo dobro odgojeni, činili su 
sve, da se pokažu susretljivi i da pozabave malog 
Holanđanina. 

Dojkinja sa Jave Ahelma uvijek je pratila 
svoga malog gospodara. I dok se on igrao, ona 
je pravila prekrasne vezove. Ali njezine crne i 
plamene zjene nisu se ni za tren skidale s njega 
i s Gislana. Barunica je vrlo mnogo cijenila tu 
sobaricu te joj je vrlo često povjeravala svoga 
sina. A jednoga dana videći, da se gospođa Vau- 
lan, iako se dosta slabo osjećala, sprema otpra- 
titi u vrt tri dječaka, reče svojom običnom 
odmjerenom učtivosti: 

»Možete bez straha Akelmi povjeriti dječake. 
Ona ih ne će izgubiti s vida, budite uvjereni, i 
znat će ih poslušati.« 

Gospođa Vaulan ostavi dječake pod nadzorom 
sobarica sa Jave, a Gislano, kad se vratio, reče 
joj, da je Akelma znala divne priče i da im je 
obećala naučiti ih nove i zabavne igre. Ta je 
žena pokazala mnogo brige prema Gislanu. Pa- 

Desno: STUDIJA GLAVE (ulje) 
Naslikao Isidor Kršnjavi 
Slika s izložbe „ Pola vijeka hrvatske umjetnosti ' 


žila je, da se ne ugrije previše u trča- 
nju. A kad mu je opazila čelo vlažno 
od znoja, obrisala mu ga je svilenim, 
vrlo mirisnim rupčićem. Ali ljubomor- I 
ni Petar navali na nju s leđa, oduzme 
joj rupčić i počne vikati: 

»Najprije meni! Ti se ne smiješ za H 
njega brinuti!« 

Akelma, koja je inače uvijek slu- H 
šala hirove svoga mladog gospodara, 
zgrabila ga je za ramena, otrgnula mu 
rupčić iz ruke i bacila ga u potok, koji I 
je šumio u dnu vrta. 

»Da si vidjela mamice, kako se bila 
uzrujala! Čak je bila izmijenila boju, 
a ruke su joj drhtale. Mamice, mene 
malko boli glava i vrlo sam pospan.« 

Za vrijeme noći bol se glave poja- 
čala, a trajala je i preko čitavog da- 
na ... 1 Petra je boljela glava, ali ne 
tako jako. Drugog dana oba su se 
dječaka oporavila, ali je u Gislanu 
ostala neka umornost, koja ga nije 
više dana napuštala. 

Međutim se gospođa Vaulan vrlo 
slabo osjećala, te su je često zahva- 
ćale nenadane vrtoglavice. Njezin je 
san bio težak i pun strašljivih sanja. 

Gubila je tek i na očigled je propala. I 

»Antonijeto, vi ste smršavili i vrlo ■ 
ste blijedi,« reče joj jednoga dana 
vojvoda od Saillesa. »Možda vaš 
organizam ne podnosi naše podne- 
blje?« 

»Ne bih znala, striče, činjenica je, da se osje- 
ćam vrlo umorno!« 

»Onda se više odmarajte! Kornelija će vas za- 
mijeniti nekoliko dana u vašim dužnostima ku- 
ćedomaćice; zar ne?« reče okrenuvši se prema 
pastorki, koja se nalazila u blizini. 

»Zastalno, dragi oče!« odgovori barunica s 
ljupkom učtivošću. 

Od tog časa posluga je postala besprikorna, 
i gospođa Vaulan osjeti veliko olakšanje, kad 
se našla oslobođena jedne za nju tako teške 
brige. No ipak umornost nije prestajala, nego 
se dapače povećala uza svu razonodu, koju je 
za sebe potražila. Pored toga osjećala se sve više 
pritisnuta od neke tmurne žalosti, koju nije uspi- 
jevala nadvladati, a koju nije nikada prije oku- 
šala, pa niti u najtragičnijim časovima svoga ži- 
vota. 

TKO JE TO? 

Gislano uđe u veliku sobu, kojoj su zidovi bili 
pokriveni ljubičastim brokatom i na prstima se 
približi krevetu svoje majke. Uhađao je odla- 
zak liječnika pa je sad htio da čuje, kako je 
njegovoj dragoj bolesnici. Već petnaest dana 

nije vrućica ostavljala gospođu Vaulan te joj 
je polako, ali neumoljivo oduzimala sve njezine 
snage. Ona se zbog toga prestrašila pa je po 
savjetu vojvode od Saillesa, koji je bio zabrinut 
zbog njezine vidljive pro- 

Prije svog odlaska doktor 

Marquet rekao je bolesnici, / 

da ju je pograbila vrlo ja- vA/gs 

ka anemija, propisao joj f Pl^ ' 

je lijekove i odredio za ČVI **3 ^ 

proljeće promjenu boravka (EJ / 

od nekoliko mjeseci. 

»Obećaj em vam, da ćete //T®| 

ozdraviti brzo i posvema,« / /|w| 

bio je nadodao, kad se \]iW 

Ova liječnikova sigurnost ^ 
povrati mladoj ženi nešto © • jK, 
odvažnosti, pa kad je opa- 3&OVšt 
žila, da ulazi Gislano, reče " 

mu po ve zadovoljna: 

»Vidjet ćeš, da će tvoja !/», v , 

mamica brzo ozdraviti. Bar MZL MM §C rOZOCffltttl 

se tome nadam, dragi.« 1 

(Nastavit će se I Zato treba odmah prigodom kupnje 
Aspirin tableta paziti na »Bayer«-ov 
križ, jer bez toga znaka nema 
Aspirina. 

A S P I R I N 

TABLETE 

Oglas reg. pod S. brojem 32608 od 8. XI. 1936. 


Književnost 


Prikaz naše seljačke politike 

Uz knjigu »Gospodarski život na selu«* Napisao ti. Bošnjak 


Među ovogodišnjim izdanji- 
ma Društva Sv. Jeronima od oso- 
bitog je značenja knjiga profe- 
sora Milana Ivšića: »Gosp o- 
darski život na selu«, 
kojom pisac završuje svoj ci- 
klus seljačke politike. Dosada su 
već izašle među jeronimskim iz- 
danjima tri knjige, gdje je pi- 
sac razlagao svoje poglede u 
naš narodni život, a koje su 
predhodile i koje su povezane 
s najnovijim piščevim djelom. 

Knjige iz tog ciklusa po redu 
izlaženja jesu: »Diljem s e- 
1 a« (g. 1936.), »Seljačka 
politika« (1937.), »Druš- 
tveni život na s e 1 u« (g. 
1938.) i za god. 1939. »Gosp o- 
darski život na selu«. 
O velikoj vrijednosti tih radova 
bilo je već govora u našem li- 
stu, kod objelodanjenja knjige 
»Društveni život na selu« (»Zna- 
čajno djelo u našoj socijalnoj 
književnosti«; »Obitelj« g. 1937. 
br. 39. str. 728.). Također je 
izašao u našem listu kratak 
osvrt na piščevu knjigu socijal- 
nih eseja »Problemi suvremenog 
života«, koja je izašla kao izda- 
nje Matice Hrvatske (Obitelj br. 
7 — 8, g. 1938.), te se i ovaj puta 
rado osvrćemo na najnoviji lite- 
rarni doprinos uvaženog našeg 
socijalnog stručnjaka. Ove naše 
ranije osvrte spomenuli smo, 
da ne moramo ponavljati neke 
napomenute konstatacije. 

Naša književnost oskudijeva 
na ovako vrijednim djelima iz 
tog područja. Dok nas protuna- 
rodna štampa obasiplje s mno- 
štvom, većinom tuđih prijevod- 
nih propagandističkih letaka, 
brošura i knjiga, gdje se nari- 
vaju sve protunarodne, socijali- 
stičke, marksističke, te komuni- 
stičke doktrine i ideologije, do- 
tle ovakva specijalno naša prvo- 
razredna socijalna djela znače u 
našoj književnosti pravi blag- 
dan. Zato je i čitav ciklus selja- 
čke politike prof. M. Ivšića kao 

* Dr Milan Ivšić: »Gospodar- 
ski život na selu«, izdano među iz- 
vanrednim jeronimskim izdanjima za 
g. 1939. Cijena Din 10 . — ; za naše 
pretplatnike Din 8. — . 


cjelovito djelo od osobite važ- 
nosti i značenje za svakoga., tko 
se želi upoznati s životnim pro- 
blemima našega seljaštva, s tim 
najvažnijim privrednim stale- 
žem hrvatskog naroda. Ta djela 
mogu poslužiti kao putokaz, kao 
mala narodna politička ekono- 
mija, ekonomska politika i so- 
ciologija za upoznavanje i rje- 
šavanje najvitalnijih hrvatskih 
opće-narodnih pitanja. To je 
priručnik i savjetnik seljaku i 
radniku, te informator za grad- 
skog čovjeka i intelektualca. 

Četvrta knjiga »Gospodarski 
život na selu,« sadrži ovih sedam 
poglavlja, zapravo sedam go- 
spodarskih eseja: Osnovi gospo- 
darskog napretka na selu, Jav- 
ne vlasti i seljačko gospodar- 
stvo, Osiguranje seljačkoga go- 
spodarstva, Seljačka vjeresija, 
Sređivanje seljačkih posjeda pu- 
tem komasacije, Raseljavanje se- 
ljaštva (»unutrašnja kolonizaci- 
ja«) i Radništvo na selu. 

U prvom uvodnom općem po- 
glavlju o osnovi gospodarskog 
napretka na selu, ističe odmah 
pisac, da seljačko gospodarstvo 
ne kroči tokom posljednja dva 
stoljeća u svom unapređivanju 
istim korakom s ostalim privred- 
nim granama. On tome nalazi 
uzroka, te odmah postavlja i za- 
datke za hrvatsko seljaštvo i 
vrhovnu vlast, kako da se uzdrži, 
podigne i pomogne seljačko 
gospodarstvo, osobito ono u t. 
zv. »pasivnim krajevima.« Ovom 
je poglavlju priložen zorni gra- 
fički prikaz zakona gospodar- 
skog optimuma, o kojem se kod 
naših gospodara vodi tako malo 
računa i to ne samo kod selja- 
štva, nego i kod drugih staleža. 
»No iskorišćavanje rentabilno- 
sti gospodarstva, pa tehničke i 
kulturne melioracije ostat će 
bez većih uspjeha, ako svojim 
posebnim seljačkim zakonodav- 
stvom ne osiguramo seljački 
dom,« naglašuje pisac. 

Taj krik autora za novim is- 
pravnim zakonodavstvom, po- 
navlja se u svim poglavljima i 
svakom prilikom, jer bez njega 


se ne može ni zamisliti potpuno 
unapređenje seljačkoga gospo- 
darstva. Pisac daje podstreka za 
stvaranje novih zakona u svim 
tretiranim predmetima, s no- 
vim prijedlozima i s kritikom 
dosadanjih pozitivnih zakona, 
koji sadrže mnogo neispravno- 
sti i pogrešnosti. Iznosi mnogo 
novih pobudnih misli i nacrta za 
stvaranje boljih zakona i općih 
i posebnih. 

Iz samih naslova poglavlja, 
koje smo gore iznijeli, može se 
razabrati, o čem se u njima ras- 
pravlja. Sve je to pisano s toli- 
ko poznavanja i na osebujan 
piščev način. On zalazi u suštinu 
samih problema, ne samo kao 
suhoparni naučni istraživalac, 
već s mnogo ljubavi za is- 
paćeni seljački stalež. Naročito 
su vrijedna pitanja prikazana u 
poglavlju »Sređivanje seljačkih 
posjeda putem komasacije« i da- 
nas osobito gorući narodni pro- 
blem unutrašnje naše koloniza- 
cije, koji zasijeca u naš opsta- 
nak i koji treba pokazati, da li 
imamo toliko vitalne snage da 
uščuvamo narodnu grudu. 

To je prikazano u poglavlju 
»Raseljavanje seljaštva«, gdje 
autor pozdravlja naporni rad na 
tom području zadruge »Zemlje«, 
koja gotovo bez ikakvih sred- 
stava vrši s uspjehom veliku mi- 
siju. 

Knjiga je, (a to vrijedi i za 
čitav ciklus) veoma pregledno 
napisana i cijeli raspored uku- 
sno djeluje i znači kod nas no- 
vost u tehničkoj opremi knjige. 
Na početku svakog poglavlja 
donosi autor po jedan značaj- 
niji ulomak iz beletristike, koji 
zasijeca u seljačke probleme i 
ima veze s onim, što se rasprav- 
lja na tom mjestu, te autoru 
služi kao motto. (Autor osobito 
cijeni Vjenceslava Novaka, ko- 
jeg je u zasebnoj studiji de- 
taljno obradio.) To ujedno po- 
kazuje vezu naše beletristike sa 
narodnim životom, te da se kod 
rješavanja narodnih problema 
trebaju naći na okupu svi inte- 
lektualci, pa tako i umjetnici. 


86 


Ručni rad 




Pletene gaćice 
za dječačića 

Za ove male gaćice (za dijete 
od 6 do 12 mjeseci) potrebno je 
oko dva i po klupka meke če- 
tveronitne vune i igle od 3 mm. 

Gaćice se rade sa tri različita 
uzorka: 1. Dvije očice pravo, 
-dvije očice krivo, si. 1. 2. Sve 
pravo u svim redovima, si. III. 
3. Na pravoj strani radnje plete 
se jedna očica pravo, jedna oči- 
ca krivo — naizmjence. U dru- 
gom redu sve očice pravo, si. 
II. 

Počnemo plesti sa 58 očica. 
Pletemo 2 očice pravo, dvije 
očice krivo. U petom redu nači- 
nimo sa svake strane rupicu ta- 
ko, da iza treće ispletene očice 
— 4 očice završimo i onda ple- 
temo dalje, a na drugom kraju 
igle načinimo opet rupicu u 
istom razmaku od kraja. U sli- 
jedećem redu, iznad završenih 
očica, načinimo nove 4 očice. 
Iznad rupica pletemo još 6 re- 
dova: dva pravo, dva krivo. Da- 
lje radimo po 2 uzorku, si. II., 
samo se na svakom kraju plete 
10 očica uvijek pravo, si. III. U 




svakom 8 ili 10 redu dodamo ha 
jednom i drugom kraju reda po 
1 očicu, unutar ruba od 10 očica. 
Dakle povećavamo broj očica 
između tih rubova. Na rubu se 
na svakih 5 cm razmaka učini 
rupica ista kao i ona prva. 

Kad imamo 75 očica, oduzima- 
mo u svakom redu po 2 očice; 

1 opet moramo paziti, da nam 
ostane sa strane rub od 10 očica. 

Kad imamo 40 očica, pletemo 
4 cm ravno. Onda na svakom 
kraju reda ispred ruba dodaje- 
mo po 3 očice, dok ih ne bude 
98. Iza toga ćemo u svakom 8 ili 
10 redu oduzimati po 1 očicu, 
dok ih ne ostane 74. Dalje ple- 
temo 4 cm i to 2 očice pravo, 

2 očice krivo naizmjence. Zavr- 


šimo 16 očica, 10 ih sačuvamo 
za naramenicu, koju pletemo 
pravo 20 cm duljine. Načinimo 
rupicu i završimo u šiljak. 

Vratimo se na pojas, završi- 
mo 22 očice, 10 sačuvamo za 
drugu naramenicu, koju učinimo 
isto kao prvu, i onda završimo 
još onih 16 očica od pojasa. 

Izabrat ćemo 8 lijepih gumbi- 
ća, koji bojom odgovaraju bo- 
ji gaćica, i prišit ćemo ih na ru- 
bu pravo pletenom. Naramenice 
se zakapčaju naprijed na naj- 
gornjim gumbima. 

Ove naoko komplicirane ga- 
ćice lako se izrade, a vrlo su 
praktične za maleno dijete. 

Z. L. P. 



Prva zagrebačka umjetna ljeva- 
ona zvonova, nadgrobnih ukra- 
sa, umjetnina i kovina 

RDDOLF KREBELJ 

ZAGREB 

Srebrnička 5, iz Nove ceste 120 
Izrađujem brončane nadgrobne 
svjetiljke uz umjerene cijene. Zvo- 
na izrađujem iz stare zvonovine 
Za zvona jamčim 10 godina 


Pos/oln/ctlc 

Vrijedna domaćica, koja ima više slobodnog vre- 
mena, može da sama preriše s naše slike lijepi uzo- 
rak za jednostavni, ali vrlo ukusni postolnjak. Najbo- 
lje je, da se izradi na lanenom platnu, jer je ono naj- 
trajnije i najljepše. Ovaj naš postolnjak velik je 40 
cm, a može se izraditi u dugoljastom i kvadratnom 
obliku, veći ili manji, prema potrebi. Z. 


wm 

ZA DO 


R B H> O JVC AĆICE 


Dob ar tek 

Mussolinijeva juha. Srca dviju gla- 
vica kelja dobro operi i sitno nareži 
te ih malo pirjaj u šerpi na narezanoj 
slanini s malo češnjaka, a onda nalij 
2 litre juhe ili vrele vode. Sve kuhaj 
30 do 35 minuta. Tada dodaj 20 dkg 
očišćene riže, posoli i pobiberi (po 
volji) i kuhaj još 20 minuta. (Talijani 
daju k toj juhi i naribanog parmezan- 
skog sira). 

Punjena pržolica. Ustajane pržolice 
stuci, posoli i pobiberi. Dotle pirjaj 
rižu, ali samo malo, da ostane otvrda. 
Sitno nasjeckani luk zapjeni na masti. 
Na pržolice metni rižu, poškropi maš- 
ću s lukom, smotaj ih i sveži te pir- 
jaj na masti. Kad postanu mekane, za- 
praši ih brašnom i zalij juhom. 


Kuhinjski kalendar 

Veljača 

Utorak 

7 

Objed: Juha od zelenja sa žli- 
čnjacima od grisa. Punjena pržolica 
s krumpirom. 

Večera: Domaće krvavice nare- 
zane s octom i lukom. 

Srijeda 

s 

Objed: Juha od rajčica. Savijača 
sa sirom. 

Večera: Kajgana. 

Četvrtak 

9 

Objed: Juha od celera. Teleći 
paprikaš sa žličnjacima. 

Večera: Palačinke sa špinatom. 

Petak 

IO 

Objed: Juha od graha. Jastuči- 
ći s pekmezom. 

Već era: Salata od graha i luka. 

Subota 

11 

Objed: Juha od telećih kosti s 
rezancima. Filet od telećih jetara s 
krumpirom. 

Večera: Kobasice s hrenom. Čaj. 

Nedjelja 

12 

Objed: Mussolinijeva juha. Svi- 
njetina s pirjanim kupusom. Presbur- 
ški roščići. 

Večera: Pokladnice s mesom. 

Kompot. 

Ponedj. 

13 

Objed: Paprikaš od krumpira i 
hrenovke. 

Večera: Rezanci s makom. 

Utorak 

14 

Objed: Govedska juha. Gove- 
dina s umakom od luka i krumpirom. 
Ptičja gnijezda. 

Večera: Govedina nasjeckana s 
lukom na octu. 

Srijeda 

15 

Objed: Mliječna juha. Valjuš- 
ci od krumpira s umakom od šlijivina 
pekmeza. 

Večera: Slanina s lukom i kru- 
hom. 

Četvrtak 

16 

Objed: Paprikaš od svinjetine s 
krumpirom. Okrugljice od jabuka. 
Večera: Žganci s mlijekom. 


! 

Filet od telećih jetara. Nareži teleća 
jetra na odreske, provuci slaninom, 
posoli, pobiberi, s jedne strane umoči 
u brašno i prepeći u vreloj masti. Za- 
tim ih stavi na rastopljenu slaninu i 
nasjeckani luk te nalij malo juhe i 
pirjaj pola sata. Na koncu zapraši sok 
brašnom i nalij malo vina. 

Piezburški roščići. Umijesi na daski 
tijesto iz 43 dkg brašna, 20 dkg ma- 
slaca, soli i 5 dkg šećera te i kvasac 
od germe, malo mlijeka i šećera. 
Umijesi prilično čvrsto tijesto i pu- 
sti ga, da se digne. Iz tijesta načini 
kugljice velike kao malo jaje, tan- 
ko ili razvaljaj, i metni na svaki do- 
sta smjese od oraha, koju načini kao 
i za gibanicu s orasima. Savij uske 
i dugačke valjuške, krajeve zavini u 
oblik roščića, namaži protučenim ja- 
jetom i složi u tepsiju razdaleko pa 
peci. 

Ptičja gnijezda. Načini tijesto kao 
za gužvaru i isto ga tako pospi še- 
ćerom, cimtom, orasima i grožđica- 
ma te savij. Odmah ga razreži na 
dva prsta široke komade, tepsiju na- 
masti i napraši brašnom, položi odre- 
zane komade u tepsiju i pusti, da se 
dižu. Odozgo ih namaži razmućenim 
jajetom i peci. Vruće pospi šećerom 
pomiješanim sa cimtom. S. A. 

Kućno gospodars tvo 

JELA OD POVRĆA 

Među glavnim jelima, kojima se 
svi i na selu ^ u gradu hranimo, jesu 
jela od povrća, i to osobito: kupus, 
krumpir, kelj, špinat i grah. Kuhaju 
se najviše kao variva, to jest sa za- 
činom. No dosadilo bi nam i ne bi 
nam išlo u tek, da variva kuhamo 
uvijek na isti način i sa jednakim 
začinom. U nekim se krajevima ze- 
lenje začinja zaprškom (brašnom pre- 
prženim na masti), u drugim opet sa- 
mo uljem. Lika ne poznaje ni jedno 
ni drugo. Tamo se u kupusu ili gra- 
hu kuha komad slanine i to je odmah 
i začin. Pojedina se zelenja ne ku- 
haju uvijek zasebno. Spajaju se s dru- 
gima. Tako se kelj kuha sa krum- 
pirom, kupus se može kuhati sa 
rajčicama, grah sa kupusom, koraba 
i repa sa krumpirom. Glavno je da 
je sve dobro kuhano, jer napola sku- 
hano teško je probavljivo. Kuhanjem, 
pogotovo predugim kuhanjem, .a 
napose pregrijavanjem uništavaju se 
u jelu mnoge hranive tvari. No ne 
mora se sve povrće uvijek kuhati. 
Posebno su hranjiva zelenja, koja se 
jedu prijesna, jer takvim jelom do- 
biva tijelo važne sastojine potrebne 
za zdravlje. Zato treba jesti što više 
zelene salate, rotkve, salate od pri- 
jesnog kupusa, paprike a osobito 
rajčice. (Isto tako treba jesti što više 
voća. Osobito djeci davajte mnogo 
voća, pa prijesne mrkve.) 

Među povrćem ima posebno mje- 
sto grah (pasulj), jer po svojim ke- 
mijskim sastojinama ide u onu vrstu 
jela, u koju ide i meso, a ne u onu, 
u koju ide zelenje. Zato je grah vrlo 
krepko i hranjivo jelo, pa ga i na 


selu ljudi jedu, kad rade teže poslo- 
ve. Ljudi, koji više sjede ili imadu 
slab želudac, teže probavljaju grah. 
Svaka domaćica zna, da se grah mo- 
ra dugo (po 3 sata) kuhati, a sta- 
riji se grah mora još prije kuhanja 
(ili ujutro ili još dan prije uveče) na- 
močiti u vodi, da se lakše može sku- 
hati. Od graha se kuha juha, osobi- 
to od bijeloga graha. U seljačkim se 
kućama jede grah većinom nezđči- 
njen. Sa zafrigom se grah priređuje 
kao varivo, koje se malo octom za- 
kiseli. Dobar je grah, ako se sku- 
hana i ocijeđena zrna preliju mašću 
i mrvicama od kruha preprženima u 
masti i tako priređen grah je izvr- 
stan s pirjanim kupusom. Uopće tre- 
ba reći, da uz grah nije zdravo jesti 
slanine, mesa ili jaja, nego kupusa, 
repe, ili luka. Kupus i grah, repa 
i grah izvrsno se slažu. U mnogim 
seljačkim kućama jede se glavica na- 
soljena luka s grahom. Od graha se 
pravi i salata u octu s narezanim lu- 
kom. S. A. 

Z dravlje 

ZELENJE I VOĆE 

Kako hrana od zelenja i voća utje- 
če na zdravlje svjedoče ovi sluča- 
jevi: 

Neka 20-godišnja djevojka bila je 
tjelesno i duševno posve slaba. Va- 
gala je jedva 45 kg. Želudac joj nije 
probavljao hranu i trpjela je od reu- 
matizma. Što joj sve majka nije ku- 
hala, samo da ojača, ali uzalud. Tada 
je počela da joj ujutro i uveče daje 
kašu od jabuka, o podne najprije 
voće (orasi, jabuke itd.), zatim siro- 
vo zelenje (mrkvu, rotkvu, kupus itd.), 
a onda kuhano zelenje (variva). Je- 
dan dan u tjednu bila je sama sirova 
hrana. Nije jela ni mesa, niti pila 
kave, čaja ili alkohola. I gle, dje- 
vojka je počela da se oporavlja, obra- 
zi su joj se stali rumeniti, tek joj se 
popravio, želudac je sve: bolje pro- 
bavljao, a vraćao joj se i duševni mir. 
U godini dana djevojka je bila zdra- 
va, a za 2 godine preuzela je od 
majke cijelo vođenje gospodarstva. 

Druga jedna djevojka je kao 2-go- 
dišnje dijete preboljela upalu mozga, 
od koje su ostale takve posljedice, da 
je ona sa 19 godina izgledala kao 
15-godišnja djevojčica. I nju su stali 
liječiti voćem, sirovim i kuhanim ze- 
lenjem, pa se njeno stanje već za 5 
mjeseci popravilo i za 2 godine ra- 
zvila se u posve normalnu djevojku i 
tjelesno i duševno. 

Neka debela gospođa, koja je va- 
gala 82 kg, trpjela je od upale žila 
i od otoka krvi u nogu. Nikako li- 
ječenje joj nije pomoglo, dok nije 
stala uzimati hranu od voća, sirovog 
i kuhanog povrća. Već za nekoliko 
tjedana olakšalo joj je u nogama, hod 
joj je postao lakši, a tjelesna joj je 
težina pala na 63 kg. Pomalo je ozdra- 
vila, a i duševno se kao nikad prije 
oporavila. 

Tako eto voće i zelenje utječe na 
zdravlje. Tko se njim sve više hrani, 
gubi tek na meso te na slana i papre- 
ma jela, a jača mu se tek na sir, mli- 
jeko, med i crni kruh. S. A. 




\lomet. 




Prema istoimenom romanu Mark Twaina. 


Slike i tekst od M. Fučića 



1. Nitko ne bi mogao poreći, da 
je Tom Sawyer poslije svih svojih 
pustolovnih putovanja i junačkih pod- 
viga bio najslavniji čovjek u gradiću 
Haunibalu na rijeci Missouriju . . . 


2. I da se u njegovo srce nije uvu- 
kla jednog dana zla slutnja, da će 



mu slava ipak izblijediti, te da Tom 
nije imao i takmaca, starog pošta- 
ra Nata Parsona, koji je prije njega 
bio punih puncatih 30 godina naj- 
glasovitiji u Haunibalu radi jedne 
svoje nevjerojatne pustolovine, jasno 
je, da bi Tom bio i najsretniji čovjek 
na svijetu. 


3. Kad su iznenada novine donijele 
senzacionalnu vijest, da će poznati 
naučenjak i stručnjak za balonolo- 
giju prof. dr. Prudentius Mudri od- 
letjeli za put oko svijeta u svom ba- 
lonu »Deseto čudo svijeta«, čudu, 
koje će začuditi svijet, Tominom je 
glavom proletila »krasna« misao: 



4. »Hura! Hura! Divna prigoda! 
Treba pogledati taj balon prije 
Nata Parsona! Prvi donijeti vi- 
jesti! Opet se proslaviti! Više od 
Nata Parsona!« 

5. Smišljeno — učinjeno. Tom i 
njegovi najbolji drugovi Huck Finn 


i crnac Jim pošli su pogledati ba- 
lon. 

I prije odlaska balbna, kad su već 
gledaoci izlazili, opazi Tom Nata 
Parsona! 1 on je tu! Misli izaći naj- 
zadnji! Ali ne će! Dečki, drž’te se! 
Slava je naša! Mi smo za . . . 


6. za... dnji... Joj! Jao! 
J - j a - o - aj, mila majka! £ e- 
k a-a-j t e!« 

Balon je poletio visoko, noseći u 
nepoznati kraj profesora Mudrog i 
tri slučajna putnika . . . 

(Nastavit će se.) 


$ otvorenja slovačkog sabora 

(Svršeialt sa sirane 83.) 


jedničkom državnom životu i nesuglasica, koje 
su sad sretno uklonjene, pa sad idemo u sretniju 
zajedničku budućnost . . .« 

Iz pljeska, kojim je bio popraćen taj dio go- 
vora, odazvala se Hlinkina Slovačka. To je bio 
odjek Hlinkina duha. Iskren, nepatvoren, od 
srca. 

A kad je dr Buday spomenuo najvećeg borca 
i oca Slovačke, Hlinku, sve ustade na noge, da u 
svečanom strahopočitanju oda čast onomu, bez 
kojega svega ovoga ne bi bilo. 

Ustao je među članovima konzularnog zbora i 
madžarski konzul, koji je, činilo mi se, sve to 
previše s visoka promatrao. Bog zna, kakve su 
mu misli i osjećaji ispunjali dušu! Ona Slovačka, 
koja pod Madžarskom nije smjela ni da se jav- 
lja k svojoj narodnosti, ostvaruje evo sada svoju 
vlastitu državnost . . . 

Svečani svoj govor završio je dr Buday rije- 
čima: 

»S pomoću Božjom otvaram prvo zasjedanje 
sabora Slovačke Krajine . . .« 


Svi izabrani narodni zastupnici položiše pri- 
segu na ruke predsjednika slovačke vlade dra 
Josipa Tisa, koji je s ostala četiri člana slova- 
čke vlade sjedio ispred predsjedništva sabora. 
Zatim je za predsjednika sabora izabran dr 
Martin Sokol, čiji je nastupni govor bio jedna- 
ko svečan kao i govor dra Budaya. Još su iza- 
brani saborski odbori, a onda je s pjevanjem 
slovačke himne »Hej, Slovdci« završen svečani 
događaj, kojim je postavljena kruna na auto- 
nomiju Hlinkine Slovačke. 

Iza svečanog defileja Hlinkinih garda progo- 
vorio je na trgu pred Slovačkim Narodnim Ka- 
zalištem sat kasnije šef propagande Sanjo Mach: 
»Naš je boj završen. Slovačka je narodna bor- 
ba postigla svoj cilj. A sad nastaju dani rada, 
ustrajnoga rada, discipliniranog rada, po kojem 
će nam u našoj autonomnoj Slovačkoj biti ona- 
ko, kako to sebi sami učinimo . . .« 

Nad Hlinkin grob u Ružomberku spustio se tog 
dana slovački mir, mir nakon borbe, koja je 
postigla svoj cilj. 

Prošle godine izašao je u izdanju Matice Hrvatske ro- 
man, za koji je veći dio kritičara ustvrdio, da je to uopće 
najbolji hrvatski roman, koji obrađuje suvremeno zbiva- 
nje u našem narodu, za razliku od. historijskog romana, 
gdje su »Vuci« od Nehajeva smatrani najsnažnijim u svo- 
joj vrsti. Na slici lijevo nalazi se pisac tog neobično 
uspjeloga hrvatskog djela. On je i inače napisao više 
pripovijesti i romana iz narodnog života. Roman, koji 
je objavljen prošle godine, napisan je u 4 knjige, a pri- 
kazuje život naše Like i iskonsku ljubav našeg čovjeka 
prema svojoj najvećoj svetinji — ognjištu. 

KO JE PISAC TOG ROMANA? KAKO SE ZOVE 
NJEGOVO DJELO? MOŽDA GA PREPOZNAJETE PO 
OVOJ SLICI? 

Nadamo se, da ste natječajna pitanja iz prošlih bro- 
jeva već riješili. Držimo, da Vam ni ovo ne će biti teško 
pogoditi. 

Sva rješenja zajedno pošaljite istom izakako bude 
objavljen cijeli natječaj. Pročitajte o tom uvjete na 

4. strani omota I. broja. 


SVJETSKI 


1. siječja: Velike pobjede špa- 
njolskih nacionalista u Katalon- 
skoj. 

2. Francuski ministar predsjednik 
Daladier obilazeći francuske ze- 
mlje stigao na Korziku. 

4. General Franco poziva Katalon- 
sku na predaju. — Predsjednik 
Daladier govori u Tunisu o je- 
dinstvu Francuskog Imperija. 

5. Nova vlada osvajalačkih ekstre- 
mista u Japanu. — - Predsjednik 
Roosevelt govori američkom Kon- 
gresu o značajnoj ulozi vjere i 
demokraciji. 

6. Sukob madžarske i čehoslovačke 
vojske potrajao 2 dana. 

7. Sastanak poljskog ministra Bečka 
s Hitlerom u Miinchenu. 

8. Madžari optužuju Čeho-Slovačku 
radi oružanog napadaja. 

9. Sporazum o neutralnoj zoni iz- 
među Čeho-Slovačke i Madžarske 
do 11. siječnja, da se riješi pita- 
nje međudržavne granice. 

11. Engleski političari Chamberlain i 
Halifaks stigli na pregovore u 
Rim. 

12. Španjolski nacionalisti zauzeli 
Montblanch. 

13. Završeni talijansko-engleski pre- 
govori bez ikakvog novog spo- 
razuma. — Ubiven čuveni meksi- 
čki odmetnik Cediilo. 

14. Španjolski ’ nacionalisti zauzeli 
Tortosu. — Oštar istup madžar- 
ske opozicije u madžarskom par- 
lamentu. — Engleski laburisti od- 

bijaju prijedlog o osnutku pu- 
čke fronte u Velikoj Britaniji. 

15. Madžarska pristupila bloku pro- 
tiv Kominterne, u kome se nalaze 
Italija, Njemačka i Japan. 

16. Povučena optužba radi veleizda- 
je protiv Brodya, prvog predsjed- 
nika Karpatske Ukrajine. — - Špa- 
njolski nacionalisti zauzeli grad 
Tarragonu. — Poništeni komuni- 
stički mandati u ČSR. 

17. Madžarski ministar Czaky u Ber- 
linu. 

18. Otvorenje prvog sabora auto- 
nomne Slovačke. — Sredozemni 
manevri francuske atlantske i sre- 
dozemne flote. — Kinezi provode 
novu ratnu taktiku bez odlučnih 
bitaka. 

19. Španjolski republikanci traže otvo- 
renu pomoć od Francuske. - — 
Dolazak talijanskog ministra vanj- 
skih poslova grofa Ciana u Beo- 
grad na pregovore. 

20. Engleska poduzima mjere opre- 
za radi eventualnih novih atenta- 
ta, koji su učestali u Engleskoj. — 
Glasovi, da Francuzi, u slučaju 
pada Barcelone, kane zauzeti otok 
Minorku i španjolski Maroko. 

21. Španjolski nacionalisti zauzeli va- 
žni grad Igualadu u Kataloniji. 

22. Čeho-Slovački vanjski ministar 
Chvalkovski u Berlinu. • — Veliko 
»čišćenje« u SSSR. Uklonjeno oko 
100 činovnika. 

24. Španjolski nacionalisti zauzeli 
Manresu. 


Lusteri na otplata 
od Din 20- — tj edno, 

te sav pribor za električnu rasvje- 
tu, sve vrsti sijalica, električno 
huhalo, glačalo, fon itd. nabavit 
ćete na otplatu bez povišene ci- 
jene kod „LUSTER" trgovina 
elektrotehničkim predmetima. 

25. Apostolski Nuncij Preuzv. g. Msgr. 
Ettore Felici stigao u Zagreb, da 
prisustvuje biskupskim konferen- 
cijama. — U Slovačkoj raspušte- 
ne komunistička i sve socijalisti- 
čke stranke. 

26. Španjolski nacionalisti zauzeli Bar- 
celonu, najveći grad Španjolske. 
Francuski odbor za narodnu obra- 
nu vijeća radi napredovanja na- 
cionalista. 

27. Francuska komora izglasala po- 
vjerenje Daladierovoj vladi s 
360 : 234. 

28. Glasovi o francuskim naknadama 
i osiguranju radi pobjeda špa- 
njolskih nacionalista. 

29. Od potresa u Chileu stradalo 
25% stanovništva. 

30. Veliki Hitlerov govor o čvrstoći 
osovine Rim-Berlin. Traži koloni- 
je, izjavljuje, da vjeruje u dugo- 
trajni mir. 

31. Bivši engleski ministar predsjed- 
nik Baldtvin govori o važnosti 
mirotvorne misije predsjednika 
Chamberlaina. 


[lustrovani tjednik , Obitelj " stoji 5 Din po broju. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. „Obitelj" izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik „Obitelii" 
Zagreb, Trenkova 1. Adresa uredništva i uprave „Obitelji": Zagreb, Trg Kralja Tomislava 21 Telefon 54-17. Ček. rač. pošt. šted. br. 33.536 
.Obitelj" se tiska u Tiskari Narodnih Novina u Zagrebu. Za tiskaru odgovara V. Kirin, Deielićeva ul. 2. 





TOČNO. Dva dječaka se pre- 
piru o tome, postoji li Bog ili 
ne? Prvi veli: 

»Ja ne vjerujem, da ima Bo- 
ga, pošto ga nikad još nisam vi- 
dio!« 

Ali mu drugi na to odmah vrlo 
spremno odgovori: 

»Ja pak nikako ne vjerujem, 
da ti imaš pamet, jer ovu ja još 
nikad nisam vidio!« 

STRASTVENI ENIGMAT. A: 
»Što je to s tvojim očima? Po- 
gled ti je nekako posve čudno- 
vat?« 



H 

B: »To ti je, znaš, od rješava- 
nja križaljki u »Obitelji« Jed- 
nim okom gledam naime uvijek 
horizontalno, a s drugim verti- 
kalno.« 

MIG. O n: »Ah, ta vaša draže- 
sna mala ručica, gospojice! Tko 
zna, koga ćete jednom s njom 
usrećiti?« 

Ona: »No, vi ne pitate baš 
nimalo egoistično!« 

PREVARIO SE. Mali: »Po- 
ručila vam je mama, da bi htjela 
platiti dug.« 

Trgovac (veseo): »E to je 
izvrsno. No, evo ti mali bon- 
bona!« 

Mali: ». . . Ali ne može sad 
odmah nego tek drugi mjesec.« 


NJEGOV SUD. A: »Kako to, 
da vi svake godine posjećujete 
Zagorje? Zar je to tako lijep 
predjel?« 

B: »To vam baš ne znam reći. 
Ali kadgod dođem onamo, uvi- 
jek imaju dobro vino.« 

TREBA VREMENA. A: »A 
onih sto dinara, što sam vam ih 
uza j mio, već ste zaboravili?« 

B: »Ne, još nisam. Morate mi 
pustiti vremena za to!« 



Najveća katolička tvrtka glazba- 
la u državi 



Na predavanju iz astronomije. Profesor: »Sada ću 
vam prikazati put planeta Marsa. Ovdje je moj šešir. 
Ima li tko još kakvo pitanje?« 

»Da, gospodine profesore. Je li Mars nastanjen?« 



D obrijan kao drvosječa 



Ide čika u šumicu, 
nosi oštru sjekiricu. 


Na visoku skače granu, Siječe čika — hitro siječe, Ali glete! Čika pada! 

I sjekirom tad zama’nu! udarci mu šumom ječe. Što će biti od njeg sada? 






1 i 2. Dvije večernje haljine sa cvjetnim ukrasima. — 3. Jednostavna zelena haljina kombinirana s kockastim 
umecima. — 4. i 5. Dvije elegantne poslijepodnevne haljine. Broj 4. je ukrašena sa srebrnkastim bolerom i pojasom, dok 
je cijela haljina u moderno ljubičastoj boji. Cvijet na ovratniku je u boji haljine. Br. 5. je tamno-plava haljina u jedno- 
stavnom kroju s ukrasom od čipaka. 


Križaljka 

Složio M. Badovinac 





Vodoravno: 2. planina u Srbiji, 4. broj, 5. vri- 
jeme od 24 sata, 7. svjetionik (tuđ.), 10. kovina, 12. ze- 
mljoradnik, 15. ulica (slav. selo!), 16. vitak, 17. rascijep, 
19. Muš. ime, 20. Mitološki gorostas, 22. biblijsko lice 
(žena mu je stup soli), 23. indijski čarobnjak, 24. no- 
vinska agencija. 

Okomito: 1. historijsko bojište (Napoleon Ili.), 

2. drvo (na Libanu!), 3. vojni liječnik, 6. hrom, 7. či- 
njenica (tud.), 8. Starosjedilac Italije, 9. prilog vremena, 

10. crnogorično drvo, 11. konjski hod, 13. lopov, 14. 
rijetkost (tud.), 18. Isusov sudac, 19. prezime prema 
imenu Mate, 21. obrtnik (rezbar). 

Odgonetke treba poslati do 20. veljače. Medu ođgo- 
netače podijelit će se 50 knjiga. 

RJEŠENJE I NAGRADE IZ BROJA 49-46 

Vodoravno: 1. kovano, 3. jelo, 4. Tara, 6. sala, 
7. to, 8. Sava, 10. lagati, 12. tirani, 14. Nasredin, 16. ku- 
tija, 18. ranari, 20. Valona, 22. Tisa, 24. Luka, 25. Vaso, 
27. sapa, 28. Valona. — Okomito: 1. kolo, 2. nota, 

3. jela, 5. rasa, 6. sanjati, 7. toga, 9. Varaždin, 10. lani, 

11. Tina, 13. raniti, 15. sredina, 16. kuhati, 17. java, 
18. rana, 19. rijeka, 23. Sava, 24. lupa, 25. sova, 27. Lana. 

Po 5 knjiga dobili su: Mladin Berek iz V. i O. Ko- 
klčić iz A. Po 1 knjigu: I. Schmidt iz Zagreba, 1. Mla- 
denić iz S. M. i Ivanka Tusić iz C., M. Kučinić iz Za- 
greba, Z. Štefančić iz S. I. Z., J. Šribar iz B. i V. Fabi- 
janić iz Zagreba. 







